Sossodaachisaan M/Ministeeraa H/maariyam yeroo kanaa maaliif laata?

Hayilemaariyam fi dhaabi isaanii EPDRF yeroo ammaa keessatti DHIPHUMMAA fi OFTUULUMMAAN biyya teenna diiguurra jirti jedhanii booyuunsaanii sababni isaa maan akka ta’e waan natta fakkaate isiniif hiruu barbaada. Yeroo ammaa kana dhaabbileen ADWUI ykn EPRDF arfanuu kora sabaa gaggeeffatanii hoggantoota filataniiru. Kanatti aansee ammoo akka ADWUI tti dura taa’aa filatuuf deemu. 1. Xiyyeeffannaan dhaamsa isaa dhaabbileen akka OPDO fi ANDM (dhaaba Amaaraa Be’aaden) angoon nuun malti akka hin jenne – yo angoon Muummicha ministeeraa nuun malti kan jettanuu taate ykn olaantummaa TPLF kan mormitan yo taate isin DHIPHOOTA ykn OFTUULTOTA dhaamsa jedhu of keessaa qaba. 2. Dhaamsa isaa kana keessatti DHIPHUMMAA fi OFTUULUMMAAN biyya teenna diiguurra jirti jechuunsaa hiikni isaa OPDO fi Be’aaden olaantummaa TPLF fi kan kiyya didaa jiru ykn diigaa jiru jedhee hiika an. 3. Sabboonummaan sabootaa guddachaa dhufuunsaa angoo isaaniitiif sodaa guddaa ta’uusaa muldhisa! Duraan sabboonummaan sabootaa itti fayyadamaniisaboota wolirratti kaasaa turanulle amma garuu saboonni shira isaanii hubatanii wolitta bu’uu dhiisanii isaan angoorraa buusuurratti xiyyeeffataniiru. Tooftaan qoqqodani bulchuu isaanii waan itti dammaqameef sodaa guddaa keessa galuu irraa hubanna. Wolumaagalatti: A. Angoon muummicha ministeeraa nuun mala jechuun ykn olaantummaan qabsaawota Tigraay nurraa dhaabbatu ykn hin fudhannu jechuun dhiphummaa miti. Dhiphummaa yo taate kan firaan hojii wolii kennu; kan firaan angoo woliif qoodu; kan firaan qabeenna biyyaa saamee saamsisaa jiru TPLF dha. Dursa DHIPHUMMAAn kan qoratamuu qaban isaan. Sabboonummaa, Dhiphummaa fi Oftuulummaa ====================================== Saba ofii jaalachuun, afaanii fi aadaa ofii jaalachuu fi ittiin boonuun; eenyummaa ifii jabeeffachuun Sabboonummaa dha. Inni kun sabboonummaa fayyaa-Healthy nationalizm- jedhama. Nationalism- Sabboonummaa (Ethnic nationalism) ======================================== a sentiment based on common cultural characteristics that binds a population and often produces a policy of national independence or separatism.[1] The central political tenet of ethnic nationalism is that ethnic groups can be identified unambiguously, and that each such group is entitled to self-determination.[2] The central theme of ethnic nationalists is that “nations are defined by a shared heritage, which usually includes a common language, a common faith, and a common ethnic ancestry”.[3] It also includes ideas of a culture shared between members of the group, and with their ancestors, and usually a shared language. Herodotus is the first who stated the main characteristics of ethnicity, with his famous account of what defines Greek identity, where he lists: 1. kinship (Greek: “of the same blood”), 2. language (Greek: “speaking the same language”), 3. cults and customs (Greek: “of the same habits or life”)[3] Particularistic nationalism ==================== Particularistic nationalism is the political program claiming that some ethno-nation should have its state, without extending the claim to all ethno-nations. It claims thus either by omission (unreflective particularistic nationalism), or by explicitly specifying who is excluded. [4] Wanti isaan DHIPHUMMAA jedhanii waaman isa kana.Sabni tokko dhimma kiyya ofiin murteeffadha jechuun mirga isaa ti. Kamtu na baasa? Kophaa jiraachuu mo saboota biraa wojjiin jiraachuu dha? Haala akkamiin wojji jiraadha kan jedhu murteeffatuun mirga saba sanaa ti. Chauviinism (Narrow nationalizm)… Dhiphummaa fi Oftuulummaa ================================================= Inni kun amantaa sabni /gosti kiyya kan biraa ni caala jedhu. Isa kana hayyoonni akka armaan gadiitti ibsu: Prejudiced belief in the superiority of one’s own gender, group, or kind: “[5] Ethnocentrism (Dhiphummaa fi Oftuulummaa) ==================================== Kun ammoo aadaa fi afaan biraa sababa afaanii fi aadaa keetirraa adda ta’e qofaaf akka aadaa/afaan gad’aanaa ti ilaaluu. Ethnocentrism is judging another culture solely by the values and standards of one’s own culture.Ethnocentric individuals judge other groups relative to their own ethnic group or culture, especially with concern for language, behavior, customs, and religion. These ethnic distinctions and subdivisions serve to define each ethnicity’s unique cultural identity. Ethnocentrism may be overt or subtle, and while it is considered a natural proclivity of human psychology, it has developed a generally negative connotation.[6] Notes ====== 1. Wikipedia, the free encyclopedia-https://en.wikipedia.org/wiki/Ethnic_nationalism 2. ibid 3. ibid 4.Merriam Webster http://www.merriam-webster.com/dictionary/chauvinism 5. Wikipedia, the free encyclopedia-https://en.wikipedia.org/wiki/Ethnocentrism 6. ibid


Shamarraan 38 odoo gara ayyaana mooticha Suwaslaand deemanii dhuman

Hegeree Oromiyaatiin Kibba Afrika biyya Suwaslaand ja’amtu keysatti shamrren 58 Motichi biyya sani isaan keysaa takka laallate akka fudhuuf oso deemaa jirani konkololaata walitti bu’een dubritiin 38 du’anii 20 ammo gar-male kan madaawan tahuun isaanii gabaafame jira. Sirna waggaatti dubartota heddu walitti qabudhaan tokka keysaa lallate Motichi fuudhuu kanaa warri mirga dhala namaaf yaadu balaaleyfatani jiru. Akkuma yaadatamuu biyya suwaasland keysatti waggatti al-tokko shamarronni hedduun moticha biyyatti fulletti harma qullaa kan shubbisan hoggaa tahuu sababni isaas isaan keysaa takka laallate akka fudhuuf ja’ame jira. Garuu Motichi kun waggaa barana takkalle keysaa laallachuu hin dandenye . Sababni isaas hundi isaanii makiinaa wal rukute keysatti garii dhumani kaan waan miidhamaniif ja’a burqaan Oduu france 24


Matiiwwaan Hiidhaamtoota Kofalee fi Asaasaaf Degarsi Malaqaa Tasiifame.

Raadiyoo Daandii Haqaa {RDH } Jumaata Hagayya 22 /2007 Obolewwaan Biyya Kuweetiit argaman Kan Nannoo Oromiyaa Goodina Arsii Lixxaat Dhalataan Matiiwwaan Musliimoota Kofalee fi Asaasaa irra Hiidhamaniif Degaarsa Malaaqa tasiisuu issaani maddooni nuf gabasaaniru. Obolewaan kun Mattiiwwaan Hidhaamtoota 32 karaa Bakka Buu’oota Issaani Bakka Bufataniin Matiiwwaan 31 kofalee irraa fi Maati tokko ammoo Asaassaat gargaarsa Malaqaa obolewwwaniin gumaachame kan biran gahan yoo ta’u tokkon tokkon issaaniif degaarsa malaqaa hamma 2000 kan tasiisaniif walummaa galaat degaarsa malaaqa biyya keenya 60,000( Kumma Jaatamma ) kan tasiisan tahuu maddooni keenya nuf gabasaaniru. Obolewwan kun Fedhii Rabbiitin duranaafis gargaarsa barbaachisu hundaan Hawaasa maatin karaa Rabbi irrat qabsaa’u isaanitif irra hidhaman gargaaruf kan kutatani kahan tahu nuf beksisaniiru . Maatin Hidhamtootas Gargaarsa Ijoole isaan biyya alat argamaniin isaanif taasifamef kan akkaan gamadaniif du’aa’I kan taasisanif tahu bekameera . Hawaasin muslimaa Biyoottan alaa keeysat argaman Maati Hidhamtoota Fi Shahiidotta gargaaruf ijoole isaan barsiisu gubbat akka hojii cimma hoojachu qabu waamicha baldhaan taasifama kan ture tahu ni yaadatama . Rabbiin Injifanoo akka nu goonfachiisuf Obolewwan keenya karaa Rabbii kana gubbat Aarsaa gudda kafala jiran haa yaadanu ! Wolif Haa Tumsinu ! Tokkumaan wol ijaarudhan Maati hidhamtoota fi shahiidota cinaa dhaabachudhan nus isin wajjiin jira haa jenuun ! Ijoolle Abbaan irraa karaa Rabbi irrat Shahiiddumma argataniiif Mana hidhat darbamaniif Abba haa taanuf ! Hundumtu keenya Qabsoo kana keeysat Gahee keenya haa baanu !


Aasxaa fi Alaabaa Kallacha Walabummaa Oromiyaa (KWO/OIF) labsuu.

Aasxaa Kallacha Walbummaa Oromiyaa (KWO/OIF) Alaabaa Kallacha Walabummaa Oromiyaa (KWO/OIF Hagayya 2, 2015 Ummanni Oromoo gabrrummaa jalatti erga kufee kaasee gaaf tokkollee tole jedhee gabroomfattoota Habashaa jalatti bulee hinbeeku. Ummanni keenna erga gabroomffattoonni balbala isaa gahanii kaasee humna qabu hundaan lola ufirraa ittisuu (War of resistance) dabalatee gootummaadhaan diinota isaa falmaa ture. Qabsoo Ummata Oromoo haalli seenaa tokko tokko jidduu seenanii yoo bifa biraa qabsiisanillee (lola xaaliyaanii, sochii Mangistuu Nuway, warraaqsa bara 1974 fi dhufaatii wayyaanee kan bara 1991) qabsoon teenna waggoota dheeraa kanniin keessatti kufaa ka’aa yoona geettee jirti. Qabsoon Saba keennaa tun, akka ammayaatti kan eegalamte bara 1973 hundeefama Adda Bilisummaa Oromoo (ABO) tiin akka ta’e namiifuu ifa galaadha. Qabsoon bara dheeraaf hoggansa dhaaba siyaasaa dhabdee kufaa, ka’aa asgeette yeroo jalqabaatif ilmaan Oromoo gootummaadhaan ka’anii dhimma Saba ufiitiif akkasumas dhimma biyya ufiitif (Oromiyaaf) falmmudhaaf sagantaa siyaasaa qopheeffatanii waanjoo gabrrummaa ufirraa darbuuudhaaf sochiin taasisan, sochii seenaa qabeesssa jennee amanna. Uummanni Oromoo haqa isaa barbaadachuudhaaf dhaaba ufiitin hogganamee deemudhaaf fedhiin inni qabu hedduu kan nama dinqisiisu fi ar’allee kan mul’atuudha. Haa ta’u malee, qabsoon bilisummaa tan ABO dhaan hogganamtu baroota 1973 hanga 1991 keessatti bu’aa adda addaa kan ifaa ta’ee fi kan ifa hinta’in (tangible & intangible results) haa buusu malee sochiin kun bu’aa lubbuu qabu galmeesisuu osoo hindandayin wayyaneen mootummaa jiddu galeessaa tooyachuudhaan sirna gabroomfataa dulloome abaaraa sirna gabrroomfataa isa caalu bakka buusudhaan ummatarratti feete. ABO fi dhabbotiin Oromoo adda ddaa jalqabarratti motummaa cehumsaa keessatti qooda yoo qabaatanillee waggaa tokko keessatti dhiibamanii akka mootumicha keessaa bahan taasifame. Qabsoon Oromoo bara 1992 irraa kaasee hanga ammaatti bifa hoggansi dhaabolee biyya keessaa bahee biyyoota alaa (diaspora) kessatti hundooftee kan deemu ta’e. Har’a qabsoon tun waggoota afurtama booda gatantarttee gara kufaatii deemaa jirti. Yeroo diinni keennaa gama hundaan ukkamsaa isaa cimsee itti deemaa jiru kana keessatti qabson teenna bacancara akkanaa keessa seenun waan dhala Oromoo hunda gaddisiiseedha. Kanaaf, sochii fi qabsoo ABO jijjiiramaa keessatti adeemsifamaa turee fi sochiiwwan qaamoleen adda addaa yeroo dheeraf karaa adda adddaatin taasisaa turan walitti qindeesudhaan Jilli Qabsaayotaa ABO yeroo isaa eeggatee adeemsifame kana iratti rakkoolee qabsoo bilisummaa Ummata Oromoo qunnaman kana dhabamsiisudhaaf dirqama jiijiiramni hundee akka taasifamu waliif galamee jira. Haaluma kanaan nuti qabsaayonni falmii bilisummaa Saba Oromooti fi Walabummaa Oromoyaatif dhaabanne baati Adolessaa 2015 guyyaa 20 iraa kaasee biyyota adunyaa adda addaa keesatti teessuma/kora adeemsifachuudhaan akkasumas kora isa guyyaa dhumaa Magaalaa Minneapolis, MN (USA) keessati Adoolessa 30 fi 31 bara 2015 adeemsifannen yaa’iwwan keenna hunddayyuu miliidhaan xumuranneerra. Guduunfaa koroota keennas ilaalchisee waan irra geenne ibsa ijjannoo kanati aanu baafanneerrra: gadi fagoo fudhachuudhaan, qabsoo tana bacancaraa fi gatantara keessaa baasudhaaf dhaaba haarawa qabsoo tana hafuuraa fi yaada akkasumas sochii haarawaan finiinsu uumun waan barbaachisaa ta’ee argameef dhaaba Kllacha Walabummaa Oromiyaa (KWO) jedhamu hundeesineerra. dheeraaf Uummata Oromoo irra ture araarama tokkoon malee irratti qabsaayudhaan Saba keenna bilisummaa isaa, biyya teenna Oromiyyaammo Walabummaa isii mirkaneesudha. Sabllammota adda addaa waada kijibaati fi heera gowwomsaa gatii waraqaa seerichi iratti barreefamee hin geenne qabuun Uummattota ukkaamsuu dhisee, mirgoonni diimokraasii, mirgoonni ilmma namaa, mirgoonni haqaa akksumas mirgi hiree murteefannaa Saboota hundaa haal duree tokko malee akka kabajaman jabeesinee waamicha dabarsina. mirga ilma namaa manneen hidhaa jiddu galaa, maanneen hidhaa poolisi biyya guutuu keessati, manneen hidhaa naannolee, kaampiwwan waraanaa, kaampiwwani fi jiddu galeesota leenjii polisootaa fi waraanaa keessatti namoonni kuma dhibbaatamatti lakkaawaman murtii malee fi murtii dharaatin hidhamanii tumaman, torcharii seerri addunyaa dhoorgen haala suukkanneessaa ta’een balaan kana hinjedhamnne irratti raawwatamaa jira. Kanaafuu, hidhamttonni kun haal duree tokkoon malee akka gadi lakkifaman waamicha goona. Waanjoo gabrrummaa uummata keenna irraa fonqolchuudhaf qbsoo siyaasaa fi hidhannoo ni fininsa. unkuraa jiru, nagaya uummataa eeguf osoo hin taane taa’ita isaa eegsisuuf kan tolfameedha. Seerri sun seera labsii yeeroo hatattamaati (Marshall law) malee seera namoota dhunfaa, garee adda addaa fi Sabootaa fi Sabllammoota eeguf, bu’aa fi mirgoota isaanii eeguf bayee miti. Kanaaf, seerri ukkaamsaan kun haal duree tokko malee hatattamaan akka diigamu mootummaan adunyaa dhiibbaa akka godhu waamicha dabarsina. Heerri kun mataa isii wayaaneedhaan yeroo dhibba irra dedebi’amee capheera. Heera hujiirra ooluu hindandeenne kan sobaa tayeera. Kanaaf, heerri kun diiggamee uummattonni karaa bilisa ta’ee fi addunyaan marti arguun dhiibbaa tokkoon malee hiree isaanii ufin akka murteefatan akka taasifamu waamicha goona. tokkummadhaan mirga keesannif dhabaadhaa, abdii kutannaa keessaa bahaa, mirga uumamaa keessaniif qabsotti seennaa jenna. fe’ame kana cacabsinee biyya teennarratti dimokraasii dhugaa, haqaa fi dhugaan uumamaa akka lalisan Sabni keenna bakka jirutti olola diinaatiin osoo hin gowwomne walabummaa biyya isaatif murannoon akka qabsaayu waamicha lammummaa dabarsina. Oromoo hundi sababa adda addaa tarreesuu dhiisanii, ufii walitti garagaluun wal diiguu dhiisanii, gabrrummaa fi gabrroomfattotarratti akka xiyyeefatan waamicha goona. wayyaaneen xaxxuun osoo hin jilbiifanne akka mirgoota keessaniif bakka jiratn hundatti qabsoofttan waamicha goona. murteefannaa sabootaatif dhaabatan, humnoonni wal qixummaa fi bilisummaa amantiitif dhaabatan, warri sirni haqaa kan dhugaa tayee fi bilisa taye akka jiraatu amantan hundi, sodaa dhiisudhaan bakka jirtanitti akka qabsooftan waamicha dabarsina. hiyyoomsuu bira dabree, lafa isaarraa buqqisee alagaa irra qubsiisudhaan Oromiyaa qubsumaan addaan diigudhaaf summii inni facaasaa jiru cimsinee balaalefanna. Oromiyaan Ni Walaboomti! Injifannoo Saboota Cunqurfaman Hundaaf ! Bilisummaa, Haqa, Mirga Ilma Namaa!


Dr. Ali Birraa fi Ummata biyya isaarraa bahee ala jiraatu (Diaspora)

Irshahad Ipharra: Sirbaan haa sirbu! Nutti maalif wal nyaana? Dr. Ali Birraan ummata Oromootiif yaadu hin dhiisu. Isa malee eenyuunu yaadaa fi kaayoo isaa jijjiiru hin danda’u. Wanti nutti godhuu dandeenu: warra qophii ‘Diaspora-f’ jedhe biyya dhaqe, afooshaa keessa baasuu, akka nama dhukkuba ‘Ebola’ qabutii irraa fagachuudha. Qabsoon kee artiistoota irraati ta’u hin qabu; namoota ‘Diaspora’ saniin irratti ta’u qaba. Dr. Ali Birraan: sirba isaa beekamaa fi jaalatamaa sirba; sabaa fi sablamoota gammachiisa jira. Ni deema; ni deema Biyya feteen dhaqa Mee jecha ‘nideema’ jedhu haa laalu, haa xinxaliinu, haa hiika mataa isaa itti keenninu. Waanti tokko ‘nideema’ yeroo jennu, kallattii kaminnuu haa ta’u bakka tokko ka’e gara bakka tokkotti deemudha. Dr. Ali Birran qophii ‘Diaspora’ irratii; “ni deema, ni deema. Biyya feteen dhaqa. Biyya kiyyaan dhufa” jedhe; gammadee uumatas gammachiise. Namoota tokko-tokkoof kan rakkoo ta’e, inni akkamitti ‘Biyya kiyyan dhufa” kan jedhu. Jedhe rakkoo maal qaba? Mee Obsi! Nama arrabisuu, tuffachuu fi iyyuurra. Ee! ‘Ethiopia dhufa’ kan jedhe; dagadeeti miti. San dura! Gargarummaan deemuu fi dhufu maal? Deemuu fi dhufuun waliif faalladha. Oromoon rakkoo siyaasaa fi rakkoo adda addaatiin biyya bayaan osoo kaayoo galmaan hin gayeen biyyati deebi’aan. Sunis waliif faalladha. Dr.Ali Birra dhiisti sirban haarooftu asumati waa’ee kophee sirba; asumati waa’ee koofiyyaa hin sirbu. Kophee fi koofiyyaan waliif lukaa fi mataadha. Dr. Ali Birraan namoota ‘diaspora’ irra dhufanitti kolfa, gorsa, itti hima jira. Warri ‘daispora’ bu’aa buufachuuf dhufani kasaaraa jiran. Ni yaadatu jedhe abdaadha; ‘Millennium fi Dam Diaspora’ irratii warri hirmaataan waan tanii fi wanta irra gayees. Baratu darbee dhufa malee; inni sirbuu fi dhamsa isaa dabriifachuu hin dhiifne. Yaa warra ‘Daispora’: “takka dhufun dhiirummaadha. Lama dhufun Haruummaadha.” Yaa ilmaan Abbaa-Gadaa: nama yakku, murti hin tan nama irraatti murteessuu, kaayoo nama xureesuu dhiisa. Boru miti har’a wal gurmeessaa, kaayoo ganama jalatti hiriira, shira siyaasaa xinxala, maaltu maalii fi eenyuutu eenyuudha addaan baafadha. Kanummaa gargaruman ilma namaa fi bineensoota. Rakkoo fi jequmsa guddaa kan dhume. Dr. Ali Birran akkamiti; “Ethiopia dhufa!” kan jedhu. Dhugaa dubbachuuf anu baay’ee reefadhe. Waan Afaan isaa keessa bayee hin seene. Ee! Afaanuma isaa keessa baye. Haa ta’u malee, yeroo irra deebi’ee deeddeebi’ee itti yaadu; wanti inni jedhe sirridha. Dhugaadhas! Yaadaa fi dhamsa isaa beekuuf; ‘siyyaasaa Oromoo, Tigree fi Amaaraa’ sirritii beeku qabda. Yaadatu? Adda Demokraatawaa Oromoo (ADO/(ODF)ii fi dhabbin obbo Meelees waadaa waliif seenaani turan. Obbo Meelees ni du’e. Waadaa fi kaayoon siyaasaa ODF-llee waliin du’e. Hin duune jedhu. Dhugaa isaanitti. Du’aa fi jiruu giddu jira. Ni beektu jedhe abdaadha. Tigree garee lamaatu jira. Gareen tokko mootummaa fi biyyatii bulcha jiran; dhabba Amaraaf keennu barbaadu. Gareen lamaaffaa imoo ‘humnaan dhuufne, humnaan buuna’ ykn ni duuna malee nama tokkotiillee hin keenninu kan jedhu. Kun rakkoo gudda mootummaa cunqursaa jiddu jiru. Isaanu wal nyaata jiru. Dhabbiin Oromoo tokko-tokkoo maaliif kadhatu? Oromoon hin kadhatuu: akka Chiitatii fiigee, akka Boofatii furgee, akka Leencatii kaayoo isaa gonfata. Xayyaaraa yaadaatin barrisaa jirta. Namni Oromoo ta’e Oromoo irrati shira hojjaatu. Qanaani yeroof jedhe boollolu. Kaayoo Oromootiin daldaaltu. Oromoo addaan faffacaasuuf yaada qabdu. Dhugaa sitti hima! Seenaa kee fi kan ilman keetiitu baddaa malee; kaayoo Oromoo hanga FAANA duubatti hin deebiistu. “Qabsaan ni kufa! Qabsoon itti fufa!” Irshahad Ipha


Ibsa Ijjannoo  Miseensota Kallacha Walabummaa Oromiyaa (KWO/OIF), Afrikaa Kibbaa

Nuti deegartoonni fi miseensonni dhaaba Kallacha Walabummaa Oromiyaa Afrikaa Kibbaa, Magaalaa Darban keessa jiraannnu Hagayya 30 bara 2015 magaalaa Darban keessatti walitti dhufuudhaan haala Qabsoo bilisummaa Saba Oromoo fi Walabummaa Oromiyaa kan dhaaba keenya KWOn huggganamu irratti maree bal’aa erga godhanneen booda, murtiilee fi kutannoolee armaan gadittti kaawaman sagalee guutuudhaan dabarfannee jirra. Oromiyaan Ni Walboomti ! Injifannoon Ummata Oromof !


“Wanni illaan seentee Seentee aagibeeysitee, Darbuu malee lamuu Hin toltu deebitee…..”

ABDI QOPHEE….. ———————– Je’e barreesseeti ittiiniis nu sirbee, Guyyaan geenyaan du’ee lubbuusaatiin darbe, Hayyuun abbaa waloo Abdi Qopheen keenya, Barsiisaan dhugaan an godhadhe fakkeenya. Qaanqee fekkeenyumma isaatu naaf tahe, Anuu sanyi isaatii isumattiin bahe, Damee abbaa tokkoo irraahi magarre, Abdii Haaji Jaamii irraahii as saarree, Asara Abdusabuur tahuu keenya barre An damee #Usmaail_Abdii Inni damee #Yuusuf_Abdii….. Yaada sammuutiiniis tanaaf taane qindii, Ta inni naaf baase’irraan deeme daandii. Oromoo tahuuniis hundeen keenya tokkoo, Sanirraan daranuu gudeeda abbaa tokkoo, Isaa dursee deemee aniis xurree isaarra dhufe, Bakka inni itti dhaabee fuudhee itti fufee, Kanaafiin anilleen isumatti bahee, Akkuma isaattiin aniis dungoo tahee Ifii koof gubachaa saba kootiif ifa, Irraan deebi’u yoomuu ittumaan gulufa. Abbaa walaloo danuu Hayyuu beekumsa garbaa, Beekaa sammuu qaroo Barreessaa walaloo sirbaa, Waloo jechuun walii lamaa Tan isaa ammoo addaa, Dhimma jiruuf jireenyaa Kan gammachuuf gaddaa, Haala hawaasummaa kan waliin jireenyaa, Adeemsa daandii jiruu kan dhabaaf qabeenyaa, Hunda hin hambifnee tuqee asooseeysee, Welliftoota beekkamoo maraaf laate walaleeysee, Baadiyyaa magaalaa haala hundahu barreeysee, Sammuu qaroon ifee dukkana nuuf ibse. – Jechi isaa mi’aawaan Gurraan seenee nama lixa laphee Surrii keessatti dhinee Kan namatti maxxanu akka haphee, Meeqaan hima waa’eesaa Himuus hin dhumtu irraa dhaaphe, Rabbiin haa rahmatuuf Hayyuufi barreessaa waloo Abdi Qophee. – Abdii Mohaammad Yuusuf Oromticha hayyuu damee warra qaalluu, Waan baayyee taraaree.. Nuu garsiise akka dhaloonni irraa dhaallu, Aniis kanumaafiin karaa isaa qabadhee Fakkeenyummaa isaa itti aggaammadhe, Waan baayyee hojjatee himeetuu waan fixuu, Mataan du’uus seenaan du’ee dachiin lixuu, Hojii isaatu arraas mul’atee dhawwaaqaa, Aniis kanumaafiin waan gaarii carraaqa. – Abdi qophee fuulli rabbii itti haa toluu, Du’aan dhabne namuu du’a irraan ooluu, Duuba hayyuu kana meeqaatu jaalata, Eenyuu ‘like’ godhee eebba isaaf laata, Rabbiin haa rahmatuuf ja’aati eebbisaa, Caffee jannataa haa taatuf qabriin isaa. ●●●●●♡♡●●●●● By: #Saphaloo/Abdulbasit K. Hagayya, 2015


”L O O K O O ”——KITAABA YEROO LAMMAFFAAF BAHEDHA!!!!

Kitaaba kana bara 2012’tti mata duree ‘LOOKOO JAALALAA’ jedhuun maxxansuukoo warri argattanii dubbistan niyaadattu ta’a. Ammoo torbee lamaan darbe kanaa ka’ee irra deebi’amee fooyyeeffamuun jecha ‘JAALALA’ jedhu biraa hambisuun ‘LOOKOO’’ kan jedhuun maxxanfamee Oromiyaa mara keessatti raabsamuurra jira. Namni barruu kana akkasumaan fudhatee baldhinaan saba Oromootiin naaf gahe qomookoo ta’uu baatus galateeffachaa isaaf qabeenya, anaaf seenaa ta’uusaatti carroomeen jira. Ergaa, dhaamsaafi imaanaa ‘LOOKOO’keessa jiru akka dhmadhamtaniif waamichakoo siniif dabarsa. Oromoo!! aartiin keenya eertuu walabummaafi birmadummaa keenyaa ta’uushee hindagatiinaa….!! ‘’L O O K O O ‘’ Murxuxxee bara kanaa halangaa micciiramtuu Duubaan jaalala fakkaatee jibba foon nama nyaatuu Duubni dibata dhadhaa keessi sum’ii bofaatii Xurreen xiiqii waamattee dachee gubbaa walhaatii Waan keessi namaa baatu gumbiif gootaraa cabsaa Ba’aan yaaddoof gidiraa qoleeyyuu nama dabsaa Roorroon yoo bubbulte mataas gadi cabsiti Qalbii nama bubbuttee sammuufaa joonjessiti Gaaffiin mar’immaan keessaa dhikkifanni onneedhaa Seenaan nama hinlakkisuu maxxantuu akka hapheedhaa Hiikkaan jiraachuuf du’uu yoonarganne furmaata Wallaalaa guungumee hayyuutu hamuummata Kumaatamni qeerrookoo kitilli qarreewwanii Dheebuu waggaa kumaati abdiin kan wal eeganii Harkisni humna dachee lookoon haatii hundumaa Gatii birmadummaatiif kaffaltiim lubbuu dhumaa Hiree murteeffannaafi gaaffiin abbaa biyyummaa Of keessaatti kan qabdu Lookoonkoo lookoodhuma Dubbisa gaarii… Beekan Guluma Erena Harvard University 50B Linnaean Street Cambridge, MA 02138 Tel. No (617) 949-6489 Email.beekangulummaairranaa@gmail.com hayyuubeekan@gmail.com


Godina Dhihaa Oromiyaa Magaallan Amboo fi Neqamtee Raafama Keessa Seenanii Jiru. Mootummaan Wayyaanee Human Waraanaa fi bBsaasota Isaa Hedduminan Bobbaase Jira.

================================================= Gabaasa Qeerroo Fulbaana 2, 2015 – Qeerroo.Org Mootummaan abbaa irree Wayyaanee EPRDF/TPLF jedhamtu Uummata Oromoo irratti mana diiguun, lafarraa buqqisuu fi mirga uumamaa fi dimookiraasii irraa mulquun uummaticha haala rakkisaa keessa galchuuf shirri guddaan abbaa irree Wayyaaneetiin dalagamaa jiru uummata FDGtti kan seensisuu danda’u ta’uu Qeerroon hubachiise. Gidduu kana immoo ilmaan Oromoo nagaan magaalaa Neqemtee keessatti ajjeefamuu fi manneen jireenyaa uummata Oromoo seeraan ala ijaarame maqaa jedhuun kanfaltii tokko malee diiguun uummata dahoo illee dhorkachaa jiraachuun malattoo mootummaa garboomsaa keessa tokko ta’uun beekamadha. Haaluma kanaan gidduu kana manneen galmaa jiraattoota magaalaa Amboo 10,000 oli diiguuf wayyaaneen murtii irra ga’uun erga ifatti saaxilamee booda, Qeerroon dargaggootni Oromoo fi uummatni Oromoo diina mana galmaa keenya diiguuf jiru dura gamtaan ni dhaabbannaa wareegama barbaachisuu baafna malee manni galmaa keenya hin diigamuu jechuun walga’ii wayyaaneen uummata amansiisuuf waamte irratti uummatni gaaffii mirga fi dimookiraasii gaafachuun walga’iin wayyaanees nu hin ilaallatu, isin bakka keenya bu’uu hin dandeessan jechuun dargaggootni fi uummatni walga’ii wayyaanee bittinnesse. Mootummaan abbaa irree Wayyaanee EPRDF aantummaa uummataa hin qabne sochii uummataa dura dhaabbachuuf tajaajiloota akka ibsaa, bishaan fi Network fa’aa Magaalaa Amboo irraa balleessuun uummaatni dukkana keessa jiraachaa kan jiran ta’uun ibsame, humnootni waraanaa, poolisii federaalaa fi humnootni basaasaa magaalaa Ambootti guuramaa jiraachuun hubatame jira. Haaluma walfakkaatuun mootummaan abbaa irree wayyaanee magaalaa Neqamteetti ,mana galmaa uummataa diigaa, ilmaan Oromoo rasaasaan reebee ajjeesaa jiraachuun uummata haalaan waan dheekkamsiiseefi uummatnis sagaalee diddaa dhageessisuu waan eegaleef abbaan irree human waraanaa heddummina qabuu fi humnoota basaasaa heddumminaan magaalaa Neqamtee galchee jiraachuun ibsame. Qeerroon bilisummaa Oromoo yakki ulfaataa uummata keenya irratti dalagamaa jiru eenyumaaf illee boqonnaa kankennuu miti.qe’eetti manni nurratti diigamaa, qe’eetti rasaasa loltuun reebamnee ajjeefama fi qe’ee irraa buqqifamaa fi hidhaa fi torture garaagaraan dararama utuu jirruu dhalli Oromoo kam iyyuu walga’ii mootummaa wayyaanee akka hin hirmaanne, ajaja wayyaanota irraa darbuuf akk hin jilbeeffanne, mootummaa Wayyaanee fi ergamtootni Wayyaanee hirmii uummata Oromoo ta’uu hubachuun uummatni keenya bakka jirru hundatti, tokkummaa, jaalalaa fi irree keenya jajjabeeffachuun diina yakka sanyumma irratti hundaa’ee nurratti gaggeessa jirachuu humbannee yoom iyyuu caalaa yeroon gamtaan diina of irraa gadi teesisuuf kutannoo fi murannoon qabsoo FDG jabeessuun furmaata ta’uu ni hubachiifna.


Ummanni Sooriyaa Turkiyaa keeysaan Awrooppaatti baqatu malee carraa biraa ni dhaban.

Biyyi Arabaa takkalleen daaima kana qubsiisuuf qophii miti. Saudi, Abu Dabi, Bahreyn, Qaxar, Misra, hundi warra sooriyaa hin qeebalan. Libaanoosii fi joordaantu qeebalaa ture Isaanis dhaaban. Turkiyaa Qofaatu Hafe hanga ammaa tan hin didin. Gaafa kana dhageeyse guyyaa biraa tokko dhufee Saudi qofaatu adunyaarraa Islaamaan bula yoo sin je’e, Islaamummaa mucaa kanaaf bakka qubsumaa dhabde moo je’iin?! Mootummaan Arabaa yeroo Isaan qeebalu dide kanatti Jarmantu Isaan qeebaluuf qophiidha. Sheekni Saudi tokko ykn kan ija cufatee Sheekkooti Saudi jala deemu tokko guyyaa biraa hoggaa Inni biyya kaafiraatti baqatuun haraama sin je’e, biyya Islaamaa tan warri Sooriyaa itti baqatuu naaf himi je’iin! Biyya Arabaa tamtu Daaima kana qeebaluuf qophiidha je’iin?! Hin jirtu takkalleen, hundi daaima kanaa fi haadha Isaa qubsiisuu didanii jiran. Ruuza Quufanii hoggaa fatwaa godhan namuu akka Isaaniiti waan ruuza quufe sahan! Rabbiin miskiinoota Suuriyaa haa gargaaru.


Maaster Pilaanii Finfinnee hojiirra oolchuuf dhaadatuu eegalan.

OMN Master pilaaniin Finfinnee kanaan dura mormii gaggeeffameen lubbuu Oromoota hedduu galaafate bara haaraa Itoophiyaa dhufaa jiru kanatti akka hojii irra oolu beeksifame. Obbo Baqqalaa Nagaa gama isaaniin Master Pilaanii sana hojii irra oolchuun lubbuu namaatti qoosuu akka ta’e himanii jiru. Master Pilaaniin Magaalaa fi Magaaloota Godina Addaa Oromiyaa hedduu hammaachuun bahe bara haaraa Itoophiyaa itti aanuu kanatti akka hojii irra ooluu Itti Aaanaa Hoogannaan Biiroo Misoomaa Magaalaa Finfinnee Obbo Hayaloom Xawuyyee Gaazeexaa Reporteritti himan. Obbo Hayaloom Gaafii fi deebii gaazexxaa Reporter waliin gaggeessaniin karoorri magaalaa Finfinnee fi Magaloota naannoo Oromiyaa walitti hidhuu bifa gaariin deemaa jiraachuu himuun tarkaanfiin hafe yoo jiraate kaabiinee Magaalaatitti dhiheessanii raggasisuu qofaa akka ta’e beeksisan. Karoorri Master Pilaanii Finfinnee utuu hojii irra hin oolin turuun isaa iyyuu waa hedduu akka fooyyeessinuuf isaan gargaare kan himan obbo Hayaloom marii sadarkaa adda addaatti gaggeeffame irrra waa hedduu baranneera jedhu. Akka Amantaa isaaniitti Master Pilaniin Finfinnee bara haaraa Itoophiyaan simachuuf jettu jalqaba bara 2008 tti hojii irra akka oolu beeksisan. Dhimma kana ilaalchisuun barreessaa paartii Kongressii Oromoo obbo Baqqalaa nagaa dubbisnee jirra. Isaanis akka himanitti bara darbe heerri biyyatti kabajamee Naanoon Oromiyaa of haa bulchitu jechuun lubbuun namoota hedduu darbe yaadachisuun gaaffiin sun utuu furmaata hin argatin ammas dubbi kan biraaf deemuun rakkoo hamaa akka fiduu danda’u dubbatan. Jaarraa tokkoon dura lafa Finfinnee guutummaan kan qabate ture Oromoo ta’uu kan himan obboo Baqqalaan amma lafti Finfinnee waan hiramee dhumeef Oromiyaa ishee hafte saamuuf deemama akka jiru dubbatan. Yoo hammenyaaf ta’e malee Magaala tokkoof Master Pilaniin lama hin barbaachisu kan jedhan obbo Baqqalaa Nagaa tarkaanfii Qonnaan bultootaa buqqisuu hanga ammatti fudhatameen Qonnaan bultonni Oromoo Naanawwa Finfinnee hedduun lafti irra fudhatamee daandii Magaalatti irratti bahanii akka jiran himaniiru. Gabaasaan Alamaayyoo Qannaa ti.


Master planii Addis Ababaa wayyaanee fi Icciitii isa duuba jiru…. Of baraaruuf tokkummaan haa kaanu!

Weerara Minilikiin dura abbaa biyyaa kan turan ilmaan oromiyaa naannoo finfinnee gosa Abbichuu, Eekkaa, Gullee fi Galaan kan jedhamuun beekamu ture. bulchitootiin naannoo kana kan turaanii fi kan minili galaafate keessaa yaadannoodhumaaf jecha kan akka (Tufaa Munaa, Duulaa, Jimaa Jaatanii, Guto Waasarbi, Jimaa Tiksee, Abeebee Tufaa, Waaree Sullee, Tufaa Araddoo, Mojoo Boxoroo fi kan biroo ni jiru).Silaa otoo dhugaan jiraatee maqaa angafoota kanaan daandii fi bakkootiin seena qabeessa Finfinnee mogga’uu qaba ture. Kun afeetu qubbattuu alaalaa dhufeen moggafame. adda durummaan Miniliki akka sabaattis ta’ee aadaan gosa kanaa naannoo finfinneetii akka maca’u taasise. Bakka waaqeffannaa Oromoo fi yaa’ii ummataa, hunda balleessuudhaan bakkota kanatti, aadaa fi safuu Oromoo wajjin kan hin deemne, moggaasa lafaa fi bakka taa’umsa bataskaana Abashaa taasisan. Miniliki gochaa gosa Oromoo fi aadaa naannoo sanaa balleessuuf duula walirraa hin cinne taasise. Ilmaan oromiyaa Miniliki dura dhaabbatan bifa suukanneesaa ta’een ijoollee, dubartii, jaarsaa fi jaartii otoo hin jenne, akka sanyiitti duguuge. Kan dhumaatii irraa afan maqaa amantaa fudhadhaa jedhuun akka of dagatan maqaa dhalootaa bishaan itti facaasee geeddare. Moggaasa lafaa maqaa Oromoo turan maqaa alagaa itti baasuudhaan guutummaatti Oromoo finfinnee mancaasee jira. Inxooxxoo Dhaabbatani, Caffee Gad Ilaalun Hafe, Finfinnee loon Geessanii, Hora obaasuun Hafe. Tulluu Daalatti irratti, Yaa’iin Gullallee hafee, Gafarsatti Darbanii Qoraan cabsuun Hafee, Hurufa Boombii irratti, Jabbileen yaasuun Hafee. Bara jarri dhufani, Loon Keenyas Ni dhumani. Idda Mashashaan Dhufee , Birmadummaan Ni hafee. (Mashashaan Ajajaa waraana Miniliki kan turee fi Oromoo kan fixee dha) Madda: kitaaba Gammachuu malkaa bara weerara Miniliki sana Oromoon akkasi jedhee quuqqaa isaa bifa weedduun dhalootaaf dabarsee jira. Haata’uu garuu kan duguuggii sanyii irraa baraaraman ykn afan amma isaaniif danda’metti eenyummaa Oromoo tiksanii jiraachuuf qabsoo guddaa taasisanii jiru. akka raacitti gosa Oromoo afan keessaa Abbichuu, Eekkaa Galaan, gullallee, maqaa dhahuu dandeenya. Moggaasa lafaa yoo ilaalle garuu guutummaatti jijjiramee jira. kun duula waggaa 140 dura ilmaan oromiyaa irratti raawwatee dha. Maqaan garaa garummaa haa qabaatan malee, bitootiin Habashaa kaabaa dhufan Oromoo fi oromiyaa balleessuu irratti imaamata tokko qabu. Miniliki, H/Sillaasee, Dargii fi wayyaaneen dhimma Oromoo irratti garaa garummaa hin qaban. garaa garummaan isaanii mala ittiin saba kana balleessanii fi saaman duwwaa irratti garaa garummaa qabu. aangoon siyaasaa, dinagdee fi humni nagaa amma Oromoo harka hin jirretti garbummaa jala jiraachuun dirqama nutti ta’ee jira. Haalli yeroo ammaa wayyaaneen itti jirtu, aftee Miniliki kan ta’e, raacitii Oromoo naannoo finfinnee balleessuuf kutattee kan kaatee dha. akkuma Miniliki moggaasa maqaa naannoo finfinnee maqaa alagaan moggaase wayyaanenis dursitee moggasa maqaa Oromoo balleessitee jirti. Maqaa daandii gurguddaa finfinnee keessa jiru, akkuma jirutti maqaa alagaan moggaafteee jirti. Kan Miniliki moggaasee ture akkuma jirutti haaromsitee jirti. Eega kana raawwatee booda akka sabaatti Gosa Oromoo naannoo finfinneetti hafe, guutummatti badduu baasuuf labsa itti baafatanii jiru. abbaa biyyaa kan ture gosti Oromoo Abbichuu, Galaan, Eekkaa fi Gullallee raacitiin isaa akka badu maqaa Mastar Plaanii Addis Ababaa jedhuun itti aguugdee duula jalqabdee jirti. Seenaa Oromoo keessatti Minilikitti aansee kan gosa Oromoo balleessuuf labsa bifa iccitaawaa ta’een itti labsee jiru Wayyaanee dha. Maqaa Master Planii Addis Ababaa jedhuun maaliif wayyaaneen daldaaluu barbaadde? Karoora yeroo gabaabaa keessatti maddi ittiin dinagdee dhuunfatanii fi yeroo gabaabaa keessatti gareen wayyaanee akkuma amma argaa jirru ittiin abbaa qabeenyaa kumaa kitilaa ittiin ta’uu danda’an, lafa oromiyaa gatii olaanatti gurgurachuu dha. maqaa beenyaa jedhuun lafa hector tokko malaqa rakashaan fuudhanii ofii isaanii miliyeenaratti gurguraa jiru. wayyaaneen kaleessa Meeshaa waraanaa rasaasaa 200 wajjin waggaa 24 dura finfinnee gale, ardha abbaa gamoo gurguddaa, abbaa Baankii, abbaa, share company, abbaa importer fi exporter, abbaa holela Hurjii shanii fi abbaa waan hundaa ta’anii jiru. kun hunduu kan madde gurgurtaa dachee oromiyaa fi qabeenyaa oromiyaa irraa kan dhufee dha. kan amma yoonaa saaman hanqannaan dhaloota dhaloota isaaniif akka ta’utti saalfii tokko malee Finfinnee maalaqatti jijjiruuf karoorfatanii jiru. tuffii ilmaan oromiyaaf qaban bifa kanaan nuuf himaa jiru. Kan nama aja’ibu garuu maaliif karoorri kun barbaachise yeroo jedhaman ummata naannoo sana jiraatuuf mana barumsaa, hujumoo bishaanii, karaa konkolaataa, bilbilaa fi ibsaa galchuuf ummata kana fayyaduuf kan karoorfameedha jedhanii nutti qoosu. Nama qubee lakka’e dhiisiitii namni omaa hin beekne iyyuu, nama gowwoomsuu wayyaanee kana akka gaariitti hubata. Amma wayyaaneen Oromoo gowwoomsuuf otoo hin taane, tuffii Oromoof qabdu gochaan muldhisuuf maal fiddu kan jedhu irraa kan maddee dha. Karoorri wayyaanee inni yeroo dheeraa ammoo Oromoo akka Oromootti tokkummaa isaa dhabamsiisuu dha. jecha gara biraatiin sirnootiin wayyaanee dura turan akkuma Oromoo humna dhoorkuuf qoqoodaa turan wayyaanenis bifa ammayya’een karoora Habashummaa isaanii itti fufsiisuu dha. inni duraa Oromoo keessaa finfinnee lafa keeyya kan jedhu balleessuu dha. akka amma karoorfametti dhalataan naannoo sanaa gara miliyoona 3tti shallagamu buqqisuudhaan maqaa misooma jedhuun dhalataa naannoo biraa oromiyaa keessa qubachiisuu dha. ummati finfinnee amma gara miliyoona 7 ta’u waggaa 20 booda dachaadhaan guddachuu akka qabu karoorfatanii jiru. karoora kana hojiirra oolchuuf maqaa master plan jedhuun Oromooo buqqisanii balleessuu dha. gosa Oromoo amma tokko akka raacititti hafee aadaa isaa beeku gosa Abbichuu, Gullallee, Galaanii fi Eekkaa guutummaatti mancaasuu dha. kanaaf seenaan gosa kanaa kanaan booda yoo waraqaa irratti jiraate malee qaaman hin jiraatu. Akka karoora wayyaaneetti. Inni lamataa akkuma bubbulaa deemamuun oromiyaa bakka lamatti cabsuu dha. innis Oromoo Bahaa Oromoo Lixaa bifa jedhuun adda facaasuu dha. kaartaa amma isaani qopheessanirraa arguun salphaa dha. ummata Oromoo Walloo akkuma adeemsa keessa oromummaa dagatee aadaa fi amantaa mataa isaanii dhaalchisan sana ammas handhuura oromiyaa keessatti hojiitti hiikuuf karoorfatanii jiru. kun tuffii ummata Oromoof wayyaaneen qabduu dha. OPDOn waggaa 24 keessatti maqaa Oromootiin dhaadachaa bu’aan isheen Oromoof fiduuf deemtu gosa Oromoo Miniliki irraa afan guutummaatti balleesuuf marxifatanii wayyaanee wajjin dhaabbatanii jiru. Maal gochuu qabna? Abbaatu of mara jedhe Bofti. Oromoon wal malee omaa hin qabnu. Oromiyaa irraa nyaatanii oromiyaa balleessuuf namoota garaan bulan oromiyaan dhaltee jirti. Alagaa kan nutuffachiisaa jiru garaan bultoota ilmaan oromiyaa keessaa dhalatanii dha. sicoo oromummaa ti. Kanaaf of baraaruuf hunda dura Oromoon tokkummaan dhaabbatee ilmaan Oromoo oromiyaa keessaa dhalatanii wayyaaneetti dachee oromiyaa gurguruuf alkaniif guyyaa dhama’an irratti duuluu qabna. Midhaan keenya nyaatanii sanyii oromiyaa balleessuuf dhalooti dhaabbate dhaloota gatatee dha. kanaaf dursa jireenya hawaasummaa Oromoo keessaa namoota kana baasuu dha. keessumaa OPDOn seenaa dagachuudhaan seenaa Miniliki oromiyaa irratti raawwachuuf akka dhaabaatti ni dhaabbatti yoo taate, duulli guddaan isaan irratti ta’uu qaba. TPLF kan inni ittiin oromiyaa saamaa jiru OPDO kurkursuudhaan ta’uu beekuu qabna. Inni lamataa dhaabbilee siyaasaa bilisummaa fi mirga Oromoof dhugaatti falmaa jiran wajjin dhaabbachuu dha. wajjin dhaabbachuu jechuun qaaman, qabeenyaan, yaadaan deeggaruu dha. yoo tokkummaan dhaabbanne malee labsiin waggaa 140 dura oromiyaa irratti labsame bifa geeddaratee labsamee jira. kana dura dhaabbachuuf lammiin oromiyaa guddaa xinnaa, iyyeessaa fi sooressa, beekaa fi wallaalaa otoo hin jenne waliin dhaabbachuu qabna. Dhaabbileen siyaasaa Oromoo karaa nagaa qabsoo sabaa gaggeessaa jiranis ta’ee karaa hidhannoon bilisummaa fi mirga saba keenyaaf falmaa jirru garaa garummaa xixiqqaan wal xaxaa deemuun keenya dhuma irratti akkuma argaa jirru diina fuunduratti nutuffachiisee jira. kana beeknee hariitiin mooraa qabsoo Oromoo humneessuu qabna. Yeroon amma keessa jirru yeroo dhimma garee, aangoo fi gosaa yaadan miti. Diina yoo ta’e akkuma argaa jirru , namoonni gosaan yaannus gosa balleessuuf jiru, namootin naannoon yaannus naannoon badaa jira, namoonni amantaan yaadus amantaan badaa jira. kanaaf yeroon ammaa yeroo oromummaan dhaabbatan malee yeroo gareen yaadan miti. Badiin oromiyaa fuula keenya dura dhaabbachuu qaba. tarii wal dhibdeen dhaabbilee siyaasaa Oromoo kana dura ture murannoon falli akka itti argamu gochuu dha. dhaabni siyaasaa kanaaf of hin kennine mataa isaatiin oromiyaaf otoo hin taane, gargaaraa diinaa ti. Camadaa Hundee camadaa@gmail.com


Waldaan Hawaasa Oromoo Awuroopaa (WHOA)/ Oromo Community Association in Europe (OCAE)

e.V. (Inc.) Irreecha/Irreessa bara 2015 kan cinaa (bukkee) Hora Arsadiitti geggeessamu ilaalchisee tumsa (backing) ykn yaadannoo (remembrance) isaa ummata Oromoof mirkaneesa. Baga ganna dhoqqaa’aa fi dukkanaa’aa baatanii ifa (booqaa) birraa argitan. Irreessi/Irreechi baranaa (kan bara 2015) kan naggaa, kan jiruu fi jireenyaa nuuf haa ta’u. Ayyaanni irreechaa, malkaa fi hora gurguddoo cinaatti ykn bukkeetti geggeessama. Ayyaanni Irreechaa “Ayyaana Birraa ykn Xaddacha Saaquu (yeroo ganni ba’ee Abbaan Gadaa Xaddacha Saaquudha)” jedhamuunis ni beekama. Ayyaana irreechaa bifa lamaan kabajama. Inni tokko hidda dhalootaa ykn gosti naannawaa walitti dhiyeenyatti argaman hundi walitti qabamanii gamtaadhaan faaruu irreechaaf faarsamu jechaa tulluu ykn malkaa naannawa dhiyeenyatti argamutti deemanii angafaa quxusuun eebbifatanii irreeffatu. Sirni kabaja ayyaana irreechaa inni lammaffaan immoo sadarkaa biyyoleessaatti giddugaleessa tokkotti kabajamuudha. Akka ummata Oromootti giddugaleessi kun Tuulama keessa magaalaa Bishooftuu, Hora Arsadii ta’eetu beekama. Horri Arsadii yoomii jalqabee giddugala irreeffannaa ummata Oromoo akka ta’e odeeffannoon ga’aa ta’e yoo jiraatuu baateyyuu maanguddoon Oromoo garuu dhalootumaanuu achumatti irreeffachaa akka turan dubbatu. Sirni kabaja ayyaana Irreechaa kan sadarkaa biyyoleessaatti kabajamus ta’ee kan gosa gosaan iddoo iddootti kabajamu lamaanuu haali itti irreeffatamu walfakkaataadha. Irreecha sadarkaa biyyoleessatti kabajamu kan adda godhu Abbootiin Gadaa shananii, kan bakka adda addaa jiran, Abbootiin Muudaa fi warri angafaa iddoo Irreechaatti, Hora Arsadiitti, ba’uudha. Kadhaan Waaqaa fi eebbi eebbifamus akka biyyoleessaatti. Irreechi cinaa/bukkee Hora Harsadiitti geggeessamu irreecha gosaa osoo/otoo hintaane Irreecha biyyoleessaatti. Oromoo hundatu ba’ee irreeffata jechuudha. Abbootiin Gadaa, bakka adda addaa jiran, Abbootiin Muudaa fi warri angafaa gaaf sana hinhafan. Sirni irreeffannaa fi irreechi ummata Oromoo biratti erga ummatichi uumame irra eegalee kan beekamu dha. Ayyaanni irreechaa/irreesaa ummata Oromoo biratti durdurii irraa ka’ee/eegalee beekama jechaadha. Horri Arsadii iddoo Oromoonni Tuulamaa jaarraa dheeraa dura itti hirreeffachaa turaniidha. Arsadii maqaa namaa yoo ta’u gosa Liiban keessaa Abbaa Malkaa nama tureedha.


SEENAA EEBBISAA ADDUNYAA

Eebbisaa Addunyaa weellisaa beekkamaa fi qabsaawa mirga Oromoo ti. Kan inni ittiin beekkamu keessaa tokko walleesaa kan gootummaa faarsuu fi deeggarsa olaanaa ABOf, dhaabbata Oromoon hiree isaa ofiin akka murteeffatuuf qabsaawu, qabuuni. Eebbisaan Humna Poolisii Federaalatiin gaafa Hagayya 30, 1996tti manaasaa isa Finfinnee jiru keessatti ajjeefame. Ebbisaan kan dhalate naannoo Oromiyaa Wallagga Lixaa magaalaa Dambi Doolloo keessatti. Eebbisaan maatiisaaf ilma angafa yoo ta’u obboleeyyan dhiiraa 2 fi durbaa 3 qaba. Eebbisaan nama kennaa qabuu fi dargaggeessa kabajamaa ture. Barumsaa sadarkaa 1ffaa Mana Barumsaa Oliiqaa Dingilitti kan barate yoo ta’u, barumsa sadarkaa 2ffaa ammooMana Barumsaa Sadarkaa 2ffaa Qeellamitti barate. Eebbisaan qormaata biyyoolessaa fudhatee waan darbeef yuunivarsiitii galee barachuuf qophaa’aa ture. Bara 1991, odoo Eebbisaan ramaddii yuunivarsiitii eeggachaa jiruu, humnoonni ABO, ABUT(TPLF), fi ADWUI(EPLF) mootummaa Dargii kuffisan. Magaalaa Eebbisaan keessa jiraatu Dambi Doolloo keessatti, ABOn buufata waraana guddaa dhaabe. Yeroo sana, Eebbisaan haalli jireenya ummata Oromoo garbrummaa ta’uusaa waan hubateef akkasumas barbaachisummaa Oromoon hireesaa ofiif murteeffachuuf qabu waan itti amaneef, kanaaf qabsaawuuf jecha dhaqee ABOtti makame. Eebbisaan jalqaaba akka daballeetti kan leenji’e yoo ta’u dandeettii addaa waan agarsiiseef, buufata ABO kan Dambi Doolloo keessatti leenjisaa dabballootaa ta’ee muudame. Dandeettii waraanaa qofa odoo hin taane, Eebbisaan dandeettii sirbaas ni qaba ture; kennaa sagalee isa qabu bukkeetti meeshaalee muuziqaa baayyees ni tabata. Sababa kanaaf, Eebbisaan hawwisoo ABOtti makamee aadaa, wallee, fi eenyummaa Oromoo mullisuurratti ga’ee guddaa tabate. Bara 1991 fi 1992 guutummaassa, Eebbisaan Oromiyaa keessa naannoo adda addaa (kibba, kibba lixaa, giddu galeessa, dhiha) deemee weellisaa ture; sirboonni isaa sirba aadaa yoo ta’an ergaansaanii garuu kan warraaqsa (revolution) kakaasan turani. Eebbisaan, sirboota isaatin hacuuccaa ummata Oromoorra ga’u ifatti baasee kan ibsu yoo ta’u karaa ittiinOromoon mirga isaa gaafatuu fi falmatus ni ibsa. Akka nama dhuunfaatti, Eebbisaan nama gara laafessa ture; ummata Oromoo garaa guutudhaan jaalata ture, baayyee dimmaafis ture. Eebbisaan namoota gargaaruu fi dhimmuufiif nama duubatti hin jenne ture; obboloota isaa, firootasaa, ollaasaa, namoota gargaarsa barbaadan kamiyyuu ni gargaara ture. Eebbisaan artisitii baayyee jaalatamaa, dinqisiifamaa, fi saboonaa dha. Eebbisaan jalqabaa qabee gootummaadhaan beekkama. Erga ABOn biyyaa ba’ee geggeessitoonni isaa biyyaa baqataanii ABO dhoksaadhaan socho’uu jalqabee boodalle, Eebbisa sirba isaatin hammenya mootummaan Itoophiyaa ummatarraan ga’u ibsuu hin dhiifne. Eebbisaan baayyee ija jabeessa, kan hin sodaanne fi ifatti hojii shororkeessummaa mootummaan Itoophiyaa ummata Oromoorraan ga’u balaaleffachuurraa duubatti jedhee hin beeku. Deeggarsa WBOtif qabus amma dhumaatti ittuma fufe. Sababa Eebbisaan ija jabeessa ta’eefi ifaan ifatti ajjeechaa fi sarbama mirgaa mootummaan Itoophiyaa raawwatu balaaleffatuuf, ofuma isaayyuu ilaalcha mootummaa keessa akka galu godhe. Akka Oromia Support Group Press Release No 17 jedhutti, nama umurii 26 kan ta’e hiriyaan Eebbisaa mootummaan akka isaan hordofaa fi too’achaa(surveillance) akka jiru bare; Eebbisa iddoowwan waltajii adda addaatti konkolaatadhaan kan geessu isa ture. Gaafa Hagayya 30, 1996 Eebbisaa Addnuyaa ergamtuu mootummaa Itoophiyaatinmanasaa keessatti Finfinneetti ajjeefame. Ajjeefamuusaa ——————— Akka gabaasa Oromia Support Group Press Release No 14 kan Onkoloolessa 1996tti: weellisaa sabboonaa Oromoo Eebbisaa Adduynaa fi hiriyaansaa Xanna Wayyeessa ergamtuu humna nageenyaa mootummaa Itoophiyaatin gaafa Hagayya 30, 1996tti ajjaeefame. Yeroo namoonni meeshaa waraanaa hidhatan manasaa cabsanii seenan Eebbisaan manasaa kan naannoo Shiroomeedaa lakk 094, Olaanaa 13, Ganda 01 jiru keessa jira ture. Mannisaa kan argamu Imbaasii Ameerikaa kan Finfinneetti argamu irraa gara Kaabaatti ture. Namoonni ijaan argan akka jedhanitti, reeffi mana keessaa harkifamee konkolaataa Laandi Rooverii kan lakkoofsa eeyyamaa mootummaa qabutti (government license plate) fe’ame. Ergamtoonni mootummaa warri isa ajjeesan jalqaba namoonni karaarraa akka sokkan godhan. Namoonni dhukaasa qawwee dhaga’anii manaa gadi bahanii ilaalan gara manaatti akka ol deebi’an ajajaman. Reeffi isaanii guyyaa itti aanuu hospitaala Minilik kutaa reeffaa keessaa argame. Erga Eebbisaan ajjeefamee maatin Eebbisaa rukkuttaa mootummaa keessa galan; ergamtoota DhDUO kan Dambi Doollotiin hacuuccaa fi miidhaa baayyetu isaanirra ga’e. Obboleessisaa Ashannaafiin ergamtoota Wayyaanee fi DhDUOtin si’a baayyee hidhamee. Qabsawaan Nii Kufaa! Qabsoon Ittii Fufaa! IUO!


Wayyaaneen maqaa Maastar pilaanii jedhuun ajjeechaa 2ffaa nurratti labsuuf jirti.

Baarentuu Gadaa Irraa Maastar pilaaniin Finfinnee naannwa Finfinnee walitti makuuf qophaawee ture dhiiga sabboontoota lammiif lubbuu isaanii dabarsanii kennaniin akka hojiirra hin oolle yeroofis ta’u uggurameera. Gootonni,sabboontoonni,barattoonni dargaggoonni Oromoo ofii dhumanii kaayyoon Wayyaanee akka galma hin geenye taasisaniiru. Shira wayyaanonni Oromoo lafa isaarraa buqqisanii ofiif irra qubachuuf shiran yeroon itti dammaquun battala sanitti akka hojiirra hin oole harkaa fashalsaniiru.Tilmaamni Wayyaanonni tilmaaman kan Oromoon gammadee,ilichaa,harka rukutee Maastar pilaanicha qayee fi qabeenya isaarraa isa buqqisu simata jedhanii yaadan sochii alaa manatti taasifameen milkii malee hafeera. Maastar pilaanicha ummata Oromoo bulchiinsa Wayyaaneetin waggoottan 24n darbaniin hiraaree mirga isaaf falmachaa jiruu mitii warruumaan ulee isaanii ta’ee ummata Oromoo dabarsee gurguraa jiruu miseensoonni Opdo dhiigan Oromoo ta’an tokko tokkolleen yeroo balaaleeffatan muldhatee jira. Maastar pilaanii Finfinnee dachaa lamaa fi sadihiin baldhisee ummata Oromoo qayee fi qabeenya isaarraa buqqisu kana akkuma hunduu quba qabu biyya keessaa fi alaa akkasumas jaalattoota Oromoorrraa dura dhaabbannaa guddaan isa muudatee ture. Namoonni baayyeen maastar pilaanii osoo hin taane maastar kiilariidha jechuun akka malee hadheeffatanii abanniiru, akka hojirra hin ollees tattaafataniiru. Miiidiyaaleen dhimma Oromoo gabaasan hedduunis rakkoo inni fidu ibsuun akka ummanni Oromoo ofirraa ittisu tattaafataniiru. Akka inni abbaa biyyuummaa Oromoo dhiibu, keessumaa badii inni ummata Ormoo naannichaarran gahu hayyoota haasoofsiisuun hubannaa baldhaa uumaniiru,Walumaa galatti M.P. Wayyaanee Finfinnee fi naannawa Finfinnee walitti maku kun yeroofis ta’u kan dhaabbate tokkummaan dura dhaabbannoo guutuu ummata Oromoo fi dhiiga sabboontoota Oromootin jechuutu danda’ama. Sochii ummanni Oromoo alaa manatti taasiseen, dhiiga sabboontoota ilmaan Oromootin, diddaa miseensotumti OPDO tokko tokkolleen taasisaniin kaayyoon Finfinnee fi naannawa Finfinnee walitti makuu kun yeroof haa dhabbatu malee xumura argatee akka hin haqamin eenyufuu ifaa dha. Karoorri Wayyaanee inni ummata Oromoo qayee fi qabeenya isaarraa buqqisuu akka jirutti jira. Amma inumaawuu babaldhatee akkuma argaa fi dhagahaa jirru naannawa Finfinnee qofaa osoo hin ta’in magaaloota akka Mattuurraa maatiin dhibbi 2 oli, kan manni irraa diigame yoo ta’u,Amboo,Naqamtee,Buraayyuu,Adaamaa,Shaashamannee fi magaaloota Oromiyaa hedduu keessattis Oromoon qayee fi qabeenyarraa buqqayee lafti isaa halagaatti gurguramaa fi irra qubsiifamaa jira. Akka amma haasa’amaa fi muldhachaa jiruun ammoo M.P. magaalaa Finfinnee babaldhisuuf qophaawe; kan yeroof dhaabbatee ture hojiirra olmaa isaaf sochii guddaan taasifamaa jira. Sochii yeroo ammaa kana Wayyaaneen taasisaa jirtu waabeeffachuun maddeen gara garaa akka gabaasaa jiranitti yeroo Paarlaamaan fakkeessii tiibba darbe filame ofiin jedhe hojii calqabutti M.pilaanichi akka humnaan hojiirra olu qophiin xumurameera. Bulchiinsi Finfinnees waggaa haaraa Habashootaatti akka hojii irra oolchu dhaadateera. Kanarraa ka’uun karoorri Wayyaaneen Oromoo qayee fi qabeenyarraa buqqisuuf qopheeffatte yeroo dhihootti kan hojiirra ooluf jiru ta’uun ifaadha. Kana bu’uura taasifachuun wanti jedhamu yooo jiraate jaalannees jibbines, beeknes wallaalles Wayyaaneen waraana 2ffaa nurratti labsuuf jirti, kan kaleessaa caalaa nufixuuf qophii xumurattee jirti. Kun dhugaa ifa jiruudha. Yeroo dhugaa kana dhageenyu nuti hoo akka sabaatti gama keenyaan diddaa keenya jabeessuuf qophaawaa jirraayii jennee of gaafachuun dirqama ta’a. Diinni nuuf rafaa hin jiru, guyyuma guyyaan jibbaa fi hammeenya nuuf qabu hojiin argisiisaa jira, kaleessa Maastar pilaanii kana yeroofis ta’u akka dhaabbatu taasifnee jirra. Ammammoo humnaan hojiirra ooluf jira. Kanarraa ka’uun hundi keenyaa kan of gaafachuu qabnu maal yoo goone sirna nu ajjeesee hin qufne, sirna tufii fi jibba guddaa nurraa qabu kana jalaa of baafna kan jedhu ta’uu qaba. Waayee Maastar Pilaanichaa qofaa osoo hin taane, walumaa galatti ajjeechaa fi saamicha sirna nama nyaattuu Wayyaaneedhaan nurra gahaa jiru ofirraa buusuuf falli jiru qobsoo keenya irree tokkoon jebeessuu qofadha. Diddaa keenya karaa walirraa hin cinneen itti fufuu dha. Calqabanii dhiisuu ofirraa fageessuu dha. Irree fi sagalee tokkoon gabrummaan nu gahe jechuu dha. Sochii fi qabsoon keenya haala kanaan finiinee itti fufnaan dhimma maastar pilaanii naannawa Finfinnee qofaa osoo hin ta’in gabrummaa bara dheeraaf gateettii keenyarraa sirbaa tures kunnee gatuu dandeenya. Salphaatti akka bilisa of baafnus shakkiin hin jiru. gabrummaa jalaa bahuuf muuxannoon addunyaa kanarra jirus kanuma waan ta’eef!!!


Ibsa Ijjanno Dhaaba Kallacha Walabummaa Oromiyaa

OROMIA INDEPENDENNCE FRONT KALLACHA WOLABUMMAA OROMIAA OROMIA INDEPENDENCE FRONT LAAK: kwo-066-2015 REF.NO : oif-066-2015 GUYAAA : Biraa 7, 2015 DATE : September 7,2015 Odeefannoon maqaa ESAT TV, www.zehabesha.com fi Eritrean Press wabiii godhachuudhaan dhaabotiin siyaasaa TPDM, Arbanoych/G7 fi ABOn B/G/Kamal Galchun hogganamu walitiit dabalaman jedhuun sabaahimaallee adda addaa irratti facaafame odeefannnoo dharaa kan dhaaba keenna Kallacha Walabummaa Oromiyaa (KWO/OIF) hin ilaallanne ta’uu isaa ummata keenyaaf ifa goona. Akkuma Ummanni keennaa fi Ummattonni biyyatti hundi beekan ABOn B/G/Kamal Galchun hogganamu Jila Miseensotaa (members’ conference) godhachuun Hagayya 2, 2015 irraa kaasee maqaa isaa gara Kallacha Walabummaa Oromiyatti, kaayoo isaatis gara saba Oromo bilisoomsuu fi Oromiyaa walaboomsutti jijjiiratee jira. Kanaaf, labsi maqaa Hayyuu Kallacha Walbummaa Oromiyaa, B/G/Kamal Galchu tuquudhaan bahe kan dhugaa irraa fagaatee fi kan dhaaba keenna hin ilaallanne ta’uu isaa Uammata keennaa fi miseensota keennaaf mirkaneesina. Waajira Kallacha Walabummaa Oromiyaa.


Waamicha Diddaa Master Pilaani-Qeerroo Bilisummaa Oromoo Irraa

Qeerroo Bilisummaa Oromoo Irraa Seenaa keessa bakka olaanaa fi yaaddannoo kan qabatu bara 2014 baatii Ebla irraa kaasee oromiyaa keessatti Diddaa mormii Maaster Pilaanii mootummaan wayyaanee akeekkate dura dhaabbachuun lubbuun ilmaan oromoo itti wareegame, uummanni jumlaadhaan mana hidhaatti guurame, kaan qaamaan miidhame tahullee diddaa kanaan karoorri Maaster Pilaanii yeroof kan hojii irra hin oolle yoo tahu mootummaan wayyaanee yeroo ammaa tuffii uummata oromoo irraa qabu maal fiddiidhaan karoora kana gara hojiitti hiikuuf murtoo irra jiraachuun yeroo ammaa miidiyaalee gaazixaa fi kkf irratti bahaa jiraachuun hubatamaadha. Haata’u malee dhiigni ilmaan oromoo yeroo darbe dhimma kanaaf dhangala’e hamma dhiiga saree tokkoottillee lakkaa’uu dhiisuun tuffii irra darbee maqaa kanaan sanyii oromo balleessuu fi lafa isaa irra buqqisuu fi dhiiga ilmaan oromoo dhangalaasuuf as bahee. Dhiiga ijoollee oromoo irra tarkaanfachuun kun milkaa’uun tuffii saba guddaa oromoo irraa qaban mul’isaa jiru. Kanaaf;Waamicha Diddaa Master Pilaanii


Biyya Arabaa, Ruuzii fi Oromoo

Gara ijoo dubbiittan deebi’a. Maal akka ta’e hiraanfattan yoo ta’e, waa’ee Biiya Arabaa, ruuzii fi lammii Orimooti. Darbee darbee lammiiwwan Oromoo Biyya Arabaa jiraatan “jara Biyya Arabaa jiraatanii ruuzii quufan” maqaa jedhutu itti kennama. Kun dogoggora daangaa hin qabne ta’ee natti muldhata. Ani Biyya Arabaa hin jiraadhu, garuu ruuzii ittoo mi’ooftuu wajjin yoon argadhe, hamma handhuurri koo bakka dhokattee dhiibamtee as baatuttan nyaadha. Gaaf gaaf, shamizii koo urtee ifatti bawuu yaalti. Kanaaf nama arrabsuu barbaaddan, anas dabalatee, waan feetaniin arrabsaa malee ruuzii koo na duraa hin tuqinaa. Maal waansaa, mee natti himaa: nyaachuun quufuuf edda hin taanee beela’uufii? Gama biraatiin akaakuun nyaataa hedduun otuu jiruu maaliif ruuziin koo kophaatti baafamtee arrabfamti? Maaliif warra biddena nyaatu, foon dheedhii nyaatu, bargarii nyaatu, otongora nyaatu, marqaa nyaatu hin arrabsine? Arrabsoon erga hin hafnee jechuu kooti. Ruuziin maal balleessite? Irraa bu’aa. Oromoo nyaataan qoqqooduun kun yookaan wal’aalummaarraa madda, yookaan gochaa diinni ummata Oromoo addaan qooduuf hojjetu ta’uun isaa hubatamuu qaba. Waa’ee lammiiwwan Biyya Arabaa jiraatanii waa xinnoo dubbadheen xumura. Hiriyoota Biyya Arabaa jiraatan hedduun qaba. Akkuma nama hundaa ija lama, miilla lama qabu. Gaafaaf eegee hin qabani. Maatii qabu, hawwii qabu. Hawwiin isaanii kan kootiif kan keessan irra adda miti. Biyya akka lubbuu isaanii jaallatan qabu, garuu gidiraatu irraa deemsise. Hedduun isaanii halkaniif guyyaa boqonnaa tokko malee hojjetu. Ofiif maatii isaanii jiraachisuuf jedhaniiti. Mirga ummata Oromoo dhugoomsuufis waan dandeettii isaanii gumaachaa jiru. Kanaaf, jaalalaaf kabaja guddaa argachuu qabu malee arrabsamuu hin qabani. Lammiiwwan Biyya Arabaa jiraatan irraas bu’aa.


OROMOO ARSIIRRAA KITAABNI SEENAA GUDDICHI GADI LAKKIFAME!!

”BAGA GAMMADDAN…..ANAA DHUFU……NOORUU JENNE!!! Dhaloonni qubee qabsoo seenaa sammuuN adeemsisuu erga eegalee xiqqoo bubbule. Har’as barataan dhaloota qubee kan Yunivarsiitii Olaanaa OromiYaa keessa jirtu keessaa barataa jiru tokko barruu seenaa qabsoo Oromoo sirriitti nama yaadachiisu kan waggaa dheeraaf walitti qabaa ture nuunga’uuf guyyoota muraasa qofatu hafe….Drgaggoon Qaroo kun AHMAD MOHMAADSAANII jedhama. Drgaggeessa aartii Oromoo hedduu harkaa qabuufi oguma barnootaasaan cinatti kallattii qorannoosaatii waa’ee dhimma Oromoo taasifate kun kan jalqabaa kitaabasaa ‘JABAA’ nuun jedheera. Kanneen hafanis suutuma bilchaataafi gulaaltotatti laatamaniiru!!!,….. Seenaa boonsaan Ahmad Hojjechuuf deemu, seenaa maatii isaarraa kaanee tilmaamuu ni dandeenna. Ahmad Muhaammadsaanii Miirree Oromticha Arsii Dachiin Baalee biqilchite yoo ta’uu, abbaan isaa Obbo Muhaammadsaanii Miirree nama dargaggummaan qabasoo fincila diddaa gabrummaa Ijoollee Baaleetitti makame yoo ta’uu, Abbeeraan Ahmad obbo Taamunii Miirree Qabsoo ijoollee Baalee keessatti wareegame. Abbaanisaa Bosona Baalee seenuun abbaa Umar suleeyman fa’a waliin waraana Haaji Nuuree Muhaammad ta’uun qabsoo finiinsaa turan. Haaji Nuuree Muhaammad Abbootii waraanaa hoggansa kallattiin Jeneraal Waaqoo Guutuurraa fudhachuun sirna nafxanyaa lafarraa duguugaa turan keessaa tokko yoo ta’anuu, Abbootii waraanaa jeneraal Waaqoo Guutuu fa’a waliin Finfinnetti namoota dhibban harka kennatan keessaa tokko turan. Haaji Nuuree Muhaammad Akaakayyuu Ahmad Muhaammadsaanii, abbaa Haadha Ahmad ta’uun isaanii Ahmadiin ilma carra-qabeessa isa taasisa. Ahmadis akkuma maatiiisaa dhimma Oromoo irratti ifaajuu jalqabe fakkaataa kunoo Kitaaba Seenaa Qabsoo Oromoon dur Absiiniyaanota waliin taasise “UMMATA OROMOO FI JABINA ISAA” jedhu kana xumuree mana maxxansaan gaheeti jira. Hayyuu Ol adeemaa kana teessoo armaan gadiin nuuf jajjabeessaa….sicinaa jirra jedhaanii…kitaabasaas lafa jirutti adamsaa argadhaa…. ***Suuraan qola kitaabaa cinatti argitan kun kan abbaa Ahmed yoo ta’u, goota qabsoo keessatti……suuraa barreessichaa yeroof …….. ‘’AFAAN SABA GUDDAA GUDDAADHA!!!…SEENAAN NIQORATAMA; HAQNI IFA NIBAAFAMA; DHALOONNI HOJIIRRA JIRA!!!! TEESSOON BARREESSICHAA KUNOOTI!!!! Email. hmedbale60@gmail.com 0925314063


WAAMICHA WALGAHII MISEENSOTA „WALDAA HAWAASA  OROMOO AWUROOPAA (WHOA)/ OROMO COMMUNITY  ASSOCIATION IN EUROPE (OCAE)” e.V. (Inc.)

Frankfurt am Main, Fulbaana (September) 10, 2015 Kabajammo Ilmaan Oromoo Ardii Awuroopaa kessatti argamtan maraaf, Walgahiin miseensoota WHOA/OCAE e.V. (Inc.) yeroo lamaffaatif magaalaa „Frankfurt am Main/Bornheim (Arnsburger Straße 24, 60385 Frankfurt am Main)” jedhamu keessatti guyyaa gaafa Onkololeesa (October) 04, 2015 qophaa’ee jira. Walghii kana irraatti akka hirmaattaan kabajaan isin afeerra. Guyyaa walgahii/ Date of meeting: Onkololeesa (October) 04, 2015 Sa’aatii walgahii/ Time of meeting: 12:30 WB (PM) ‐ 18:00 WB (PM) Bakka walgahii/ Place of meeting: SAALBAU Bornheime Geejiba/ Transport: Vom Hauptbahnhof mit der U-Bahnlinie U4 bis zur U4- Haltestelle „Höhenstraße“, 5 Minuten zu Fuß From the central train station (Hauptbahnhof) take the underground U4 to the underground station “Höhenstraße”, 5 minutes on feet Namoota Koree Hojii Raawwachiiftuu irra odeeffannoo (information) dabalataa feetanif lakkoofsa bilbila (telefoona) kanatti bilbilsaa: lakko.bil.: +49(0)17653498098 +49(0)15210106906 +49(0)15210531811 Galatoomaa, Koree Hojii Raawwachiiftuu (KHR)


Balaa bubeeni kireena makaati kufe

Hegeree Oromiyaatiin Makka Al-Mukkarramaa fi Masjiid Al-Haraam . Ful-bana 11/2015 Wiisha guddaa lafa haramaa keysatti kufeen namni 87 du’ee namni 201 kan biraa madaawun isaanii gabaafame jira. Akka ibsi Polisii Magaalaa Makkaa irraa kenname ibsutti namonni du’anii fi madaawan kan dabalu malan tahuu isaani ibsi polisi makka irraa bahe kuni dabale addeyse jira. Sababni kasaaraan guddaa kuni itti dhufuu dandeyef bokkaa guddaa fi qillenssa hamaa naanno kana mudateen kuni kan tahu dandye tahuun gabaafame jira. Kaantiibaan magaalaa makkaa amiir khaalid al-feysal sababa kasaraan kun itti dhufe daddaffiin akka qoratamu qabu dhaamani jiru.


Mootummaan Waggaa haaraya sababeeffachuudhaan Obboleewwan keenya 6 akka hiikkaman murteessee jira.

Obboleewwan Koreewwan keenya wajjiin Amantii Da’oo taasifatuun Himannaa Dharaa Mootummaa Islaamaa dhaabuuf sochootanii jirtu jechuun warroota murtiin siyaasaa irratti darbe gidduu namoonni 6 Hidhaa Irraa akka Hiikkaman Murteeffamuun Gabaafame. Ibsa Ministeerri Haqaa Hardha Kenne Irratti hundaa’uun Isaan 6 akka hiikkaman kan murteeffame yoo ta’u Isaanis: 1. Yaasin Nuuruu Iisaa. 2. Bahruu Umar. 3. Abubakar Alamuu Muhe. 4. Saabir Yirguu Mandafroo. 5. Muniir Huseen ta’uu beekkamee jira. Maqaan nama 6heessoo Akkuma nu dhaqqabetti Isin beeysifna. Alhamdulillaah!


Urjii Ahmad #IRREEECHI AYYAANA EENYUUTI? AKKAMITTI EEGALE? Muslimoonni dubbiftan malee hin dhiisinaa! Share godhuun Amantii Irreechaa wal hubachiisaa!!! • Ayyaannii Irrechaa Maali? Irrecha jechuun Hikkaan Isaa gabbaruu ykn Ibaadaa godhuu jechuudha. Hikkaa Isaa kanarraa wanni hubannu Ayyaanni kun ayyaana Ibaadaa itti godhan, kan galata Rabbirraa itti barbaadan tahuu Isaati. Fagoo osoo hin deemne hikkaa Isaa qofarraa ka’uun Muslimootaaf ayyaana tahuu akka hin dandeenye beekuun ni dandahama. • IRREECHA KABAJUUN EEYSATTI? AKKAMITTI EEGALE? Ayyaanni Irrechaa Haroo Arsadii je’amu kan magaalaa Bushooftuutti argamu biratti kabajamuu jalqabe. Sababaan jalqaba Ayyaana kanaa akka himamutti Namni Arsadii Je’amu kan Gosa Oromoo Liiban akka malee rakkatee guyyaa 8 Haroo amma maqaa Isaatiin yamamu kana biratti Waaqa kadhataa jiraate. Osoo hin nyaatiin Osoo hin dhugin jiraachuun Isaatis ummata dinqisiise. Maanguddoon Gosaa waliitti qabamanii bakka san bakka Ibaadaa “Gabbartii” Ykn Waaqeefannaa akka taatu murteeysan. Akkasitti Haroonis Haroo Arsadii taatee bakkittis bakka Ibaadaa ykn Waaqeefannaa taate. Irrechi akkatti jalqabe. Arra Aadaa Oromummaa namaaf mirkaneeysu godhuuf Waaqefatoonni dhagaa hin kaafne hin qaban. • IRRECHI AMANTII MOO MAALI? Irrechi jalqabuma hikkaa Isaarraa eegalee hanga arraatti Waaqeefattoonni Waaqa Isaan gabbaran waliin hidhaa jabeeyfachuuf, gabbaruuf, kadhachuuf, farfachuuf Irreecha godhan. Wanni kun Aadaa Osoo hin tahin amantii taheeti eegale. Warri eegales galata Waaqaa barbaada eegalan. Wanni Rabbirraa galata itti barbaadan hundi Ibaadaa je’ama. Aada jechuunis waan Ilmi namaa uumee irratti waliif gale jechuudha. Aadaan amantii tahuu dandaha. Waaqeefatummaan Aadaa fii amantiidha. Aadaa tahuun Isaa Ummataatu uume, Amantii tahuun Isaa galata Rabbirraa itti barbaaduudha. Ayyaana Waaqa itti gabbaran jennee fudhannus akkaataan Muslimni Rabbi itti gabbaruu fii itti kadhatu Tartiiba mataa Isaa qaba. Waan Karaa Quraanaa fii Hadiisaan Ibaadaa tahee hin dhufin akkamitti daleeynee galata Rabbirraa barbaanna? Kanaaf Ayyaanni Irrechaa Ayyaana Keenyaa miti. Amantii If dandeeyse qabna! • IRRECHA AKKAMITTI KABAJAN? EENYUU KABAJA? Irrecha kan kabaju Oromoo Amantii Waaqeefataa hordofan kan naannoo Bushooftuu Jiraatan tahus booda warri Waaqeefattummaa malee Oromoon amantii biraa qabaachuu hin qabdu je’an Ayyaana kana aadaa Oromummaa fi Mallattoo Oromummaa fakkeeysanii biyya keessaa fi alatti ni kabajan. Kan biyya alaa akka itti kabajamu beeku baannus kan biyya keessaa akka itti kabajamu barreeyfamee jira. “Abbaa Qaalluu” jechuun namni yaamamu akka Imaamaa ykn gaggeeysaatti Gabbartii Waaqaaf godhan Irrecha tartiibaan ni qajeelcha. Ayyaannii Irrechaa Asaba Raggaasaa akka Ibsituu “Ayyaana Oromoo fii Waaqa Walitti hidhu kan Waaqa waan dabreef galatoomfatanii waan dhufuuf Waaqa itti kadhatan” jechuun dubbata. Ayyaanni Irreechaa Oromummaa kan mirkaneeysuu akka tahee fii kan Oromoota hundaa akka tahes Barreeysaan Asaba Raggaasaa jedhamu Barruu Isaa “Irrecha: From Thanksgiving Ritual to Strong Symbol of Oromo Identity” jechuun Ibsee jira. Akka barreeysaan kun jedhutti Ayyaanni Irrechaa Ayyaana Waaqaaf galata itti galchanii fii Malattoo Oromummaa guddoo jechuun dubbata. Irreecha namni kabaju Oromummaan Isaa shakkii hin qabuu, namni Ayyaana kana hin kabaju je’u Mallattoo Oromummaa gudditti dide jechuudha akka Isaan jedhanitti. • IRREECHI MUSLIMAAF MAALI? Akka gubbaatti Ibsuuf yaale Jarri Ayyaana kana Kabaju Ayyaana kanarratti Waaqaaf galata galchina, Waan ful duraa Waaqni akka nuuf tolchu kadhanna, Hiidhaa Waaqaa fii nu jidduu jirtu jabeeyfanna jechuun dubbatan. Muslimni hidhaa Rabbii fii Isa jidduu jirtu jabeeysuuf Irrecha godhuu qaba moo Karaa Rabbii fii Rasuulaa s.a.w guutuu irruu hin qabne hordofuu qaba!? Amantiin Islaamaa amantii guutuudha. Kadhaa, Rabbi farfatuu fii Hidhaa Rabbii fii nu jidduu akkamitti akka tolfannu karaan Islaamaa guutuun lafa kaayee jira. Namni galata Rabbirraa barbaaduuf Ibaadaa godhu hundi karaa Rasuulaa s.a.w qunnamee jala deemuudhaan Milkaawa. Wanni sanii achii hundi jallina. Muslimaaf irrechi guyyaa ayyaanaa Osoo hin tahin guyyaa gaddaati, akkamitti yoo jetten obboleyyan keenye hedduun arrallee Rabbii fii Rasuula s.a.w jala deemuu dhiisanii karaa Rabbiin shari’aa hin godhin jala deemaa jiran. Kuni nu gaddisiisuu qaba malee nu gammachiisuu hin qabu. Kara biraatiin ifittis gadduu qabna. Osoo nuti akka gaaritti da’waa goone Sabni keenya Kumaatamaan lakkaawaman Islaamummaa dhiisanii karaa biraa hin hordofan ture. Kuni Nu sheeneeysee da’waaf nu kaasuu qaba. • AYYAANA IRREECHAA EENYUUTU OROMUMMAAN WALITTI HIDHA? Ayyaana Irrechaa Mallattoo Oromummaa warri godhu warra Oromoon Muslimaa hedduu tahuun akka malee isaan yaachistu. Isaan wanni fedhan Muslima “Aadaa tee”, “Eenyummaa tee” jechuun amantii Waaqeefattummaa tan Oromoota hundaa godhuu fedhan. Rakkoon Isaanii guddoon Oromummaa Waaqeefattummaan walitti hidhanii Muslimoota Shirkiitti deebisuudha. Ayyaana Irreechaa Ilaalchisee Warri Siyaasaa Bilisummaa Oromoo jechuun ummata haajaa Isaanii qofaaf sobaa turan Bilisummaa dhabdan Waaqeefattummaa isiniif finne jechuun itti if jijjabeeysan. Ammallee Sobaan Muslimoota Waaqeefattummaatti deebisuu fedhan. • XUMURA Waqeefatummaan Amantii Towhiidaa tan Rabbii tokkicha itti gabbaranii miti. Amantiin Towhiidaa tan Rabbiin tokkichi itti gabbaramu karaa Nabi Ibraahim qofa sunis Islaama. Islaamni Amantiidha, aadaadha, mala jiruu fi jireenyaati. Aadaan Amantii Islaamaa falleeysitu hundi Jallinatti laalamti, malli jiruu fii jireenyaa Islaama falleeysu hundi Jallina tahuutti beekkama. Namni Mala jiruu fi jireenyaa, Aadaa, Amantii Islaamaa malee barbaadu Akhiiraatti hongawaadha. Rabbi biraa humaa hin argatu. Irrechi karaa Amantii Waaqeefataa keessatti karaa Waaqa gurraacha ittiin gabbarani. Sun ammoo Amantii Jallinaa fii Shirkiiti. Irreechi Karaa Ibaadaa Waaqa gurraacha ittiin gabbaran waan taheef Muslima hin ilaallatu. Muslimni Rabbi ummataa wajjiin kadhachuuf jum’aa qaba, Iida qaba, Hajjii qaba. Karaan Rasuulaa s.a.w nuuf gaha! Oromummaa Rabbiin irratti nu uume, Ayyaana Irrechaa kabajuu dhabuu keenyaaf namni nurraa fuudhuu dandahu ni jiraa? ……………….. Maddi (Reference): 1. Irrecha: From Thanksgiving Ritualto Strong Symbol of Oromo Identity By: Asebe Regassa Asii ni argatta=>http://waaqeffannaa.org/wp-content/uploads/…/08/Irreecha.pdf 2. Irrecha Asii ni argama => http://www.oromiatourism.gov.et/O…/oromia_relig_irrecha.html


KANAA BEKTUU LATAA. LAKKOFSAA CALENDARA OROMOO LAKAWATUU KAN HABASHATIIN ADDA TA’UU INNIS KANA FAKATAA WALII SHARII GODHA

Dhaha Booranaa Dhahaan Booranaa akkataa ittiin ummanni Oromoo Booranaa guyyaa, ji’aa fi waggaa lakkaawwudha. Dhahaan kun Dhaloota Kiristoos Dura bara 300tti ummame. Akka dhahaa kanaatti ji’a keessa guyyaa 29.5tu jira, waggaa tokko keessa ji’a kudha lamatu jiru, waggaa tokko keessa guyyaa 354 ta’a. Dhahaan kun torban kan hinqabne yoo ta’u guyyonni ji’aa tokko keessa jiran hundi maqaa qabu. Dhahaan Booranaa addeessaa fi urjiiwwanirratti hundaa’a. Seenaa Caasaa Edit Dhahaan Booranaa dhahaa urjii fi addeessa irratti hundaa’u waan ta’eef, addeessaa fi urjiiwwan torba waliin daawwachuu barbaachisa. Maqaan ji’oota Dhahaa Boornanaa Bitootessa (Triangulum), Caamsaa (Pleiades), Bufa (Aldebaran), Wacabajjii (Bellatrix), Obora Guddaa (Central Orion-Saiph), Obora Diqqaa (Sirius), Birraa (addeessa goobane), Cikawa (gibbous moon), Sadaasaa (quarter moon), Abrasa (baatii guddaa), Ammajjii (baatii giddugaleessa) fi Gurrandhala (baatii xiqqoo). Maqaan guyyoota ji’aa 27tu jira. Kanaafis, maqaan jalqabaa lama ykn sadi’i ji’a tokko keessatti irra deddeebi’ama. Maqaa guyyoota ji’aa 1. Bitta Kara 10. Gidada 19. Adula Balloo 3. Bita Lama 11. Walla 20. Maganatti Jarra 2. Gardaduma 12. Ruda 21. Maganatti Britti 4. Sonsa 13. Basa Duraa 22. Garba Duraa 5. Sorsa 14. Basa Balloo 23. Garba Ballaa 6. Rurruma 15. Areeri Duraa 24. Garba Dullacha 7. Algajima 16. Areerii Balloo 25. Salban Duraa 8. Lumasa 17. Carra 26. Salban Ballaa 9. Arb 18. Adula Duraa 27. Salban Dullacha Ji’a tokko kaanirraa addaan baasanii beekuf, marsaa addeessi irra jirtu urjii dhahaa wajjin walitti laaluun barama. Gareen urjootaa kun Lami (Triangulum), Busan (Pleiades), Bakkalcha (Aldebaran), Algajima (Bellatrix), Arba Gaddu (central Orion), Urji Walla (Saiph) fi Basa (Sirius) jedhamu. Ji’ootaa fi Sirna Urjootaa Dhahaan Booranaa ji’oota 12 qaba. Dhahaan addeessarratti waan hundaa’uf, ji’a tokko keessa guyyoota 29.5 qabata. Kunis waggaa keessatti guyyaa 354 ta.a. Maqaa Ji’aa Urjii Dhahaa Maqaa Ingiliffaa 1. Bitoottessa Lami Triangulum 2. Caamsaa Busan Pleiades 3. Bufa Bakkalcha Aldebaran 4. Wacabajjii Algajima Belletrix 5. Obora Guddaa Arb Gaddu Central Orion 6. Obora Diqqaa Basa Sirius 7. Birraa addeessa goobana 8. Cikawa addeessa walakkaa caalu 9. Sadaasa addeessa nuusa 10. Abrasa baatii guddaa 11. Ammajji baatii giddu-galeessa 12. Gurraandhala baatii xiqqoo Akka Dhahaa Booranaatti, waggaa haaran ji’a Bitootessaatti gaafa guyyaa “Bittaa Qaraa” jalqaba. Kunis yeroo addeessi baatin urjii Lamii wajjin mul’atedha. Kana booda, Dhahaan Booranaa maqaa guyyoota ji’aa calluma jedhee hordofuudhan amma ji’i kun dhumutti deema. Ji’i itti aanu yeroo addeessi baatin urjii Busan wajjin baatu jalqaba. Kunis erga ji’i Bitootessaa jalqabee guyyaa 29.5 booda kan uummamudha. Haa ta’u malee, maqaan guyyoota ji’aa 27 qofa waan ta’eef, guyyoonni ji’a keessa jiran odoo hin dhumin maqaan guyyaa dhuma. Kunis adeemsuma dhahichaati. Guyyoonni hafan maqaa jalqaba ji’arratti fayyadaman irra deebi’uun dhuma ji’aatti fayyadamu. Kunis ji’oota hunduma keessatti tokko yoo ta’u amma urjiin dhahaa fi addeessi waliin dhufanittii jalqa ji’arratti guyyaa lamaa fi sadi’i gidduutti darbuu danda’a. Ji’i inni sadaffaan yeroo addeessi baatin Bakkalcha wajjin baate jalqaba. Adeemsi kun ji’oota ja’an jalqabaatif urjoota hafan wajjin ittuma fufuun kan deemu ta’a. Urjiin dhahaa kun ji’a ja’an hafaniif Oromiyaa keessatti sirumayyuu hin ba’ani. Kanaafuu, jalqaba ji’oota kanaa urjoota dhahaa odoo hin fayyadamin addeessuma qofa ilaalun murteeffama.


Obolewwan keenyaa Kofallerra Mana hidha Shaashamannatti Argaman giduun isaan 19 guyaa hardhaa hiikaman .

ODUU GAMACHIISA !!! Raadiyoo Daandii Haqaatiin Sambata Fuulbana 1 / 2008 Musliimootni Kofalee irraa Hiidhaman gidduu nammooni 19 lakkifamuf ta’u ibsame. Motummaan Musliimoota Kofalee irrat ajechaa fi Miidhaa hammaan hin jedhamne eggaa rawaate booda Musliimoota qulquluu hiidhuun hiraarsun issaa ni yadatama. Musliimmooni hiidhaman kun kan adabii motummaan irrat dabarse kan dharaa xumuratuuf yeroon murasni hafeef yoo ta’u nammoota 19 motummaan dhifaama tasiisera jechuun lakkiisuuf ta’u dhaga’amera. 1, Ramadaan Awwal 2, Jamaal Dulle 3, A/rahamaan Shuna 4, Aabbu Gishee 5, Hasan Huseen 6 ,Abdoo Bushuraa 7 ,Huseen Birki 8, Huseen Gammada 9 ,Qaabato Qadhaaso 10 ,Ahimad Galataa 11 ,Musxafaa Dulle 12, Sh/mahmud Badhaaso 13, Musamma Huseen 14, Hasan Tashite 15, Sulxaan Qunbii 16, Yaareed Guyye 17, A/qaadir Betekka 18, Sh/jamaal Dhaqqabo 19 ,Aabbuu Gammada Obolewwan keenya kun yeroo ammat mana hidhaa keeysa bahuudhan Magaala Shaashamane iddo tokkot wolit qabamuudhan Obolewwan keenyan laaqana afeerama kan jiran tahu madden keenya nuf gabaasaniiru . Obolewwan keenya hiikamani fi maati isaan akkasummas hawaasa muslimaa hundaan baga gamaddan jenna. Yaa Rabbi gammachu keenya wolit nu Aansii !!!


QAROO QAXARA QOORE..

#Saphaloo/ Abdulbasit Kedir Abuubakar Muussaa hayyuu ilma sabaa, Daawitii hawaasaaf tahe guyyaa jabaa, Biiftuu bahaan baatee ibsite oromiyaa balloo, Hundeessaafi taligaa hawwisoo afran qalloo, Walaloo mi’ooytuu namarraa kaaftu gooloo, Baayyee keessaa burqa gaazaxeessaaf waloo. Yaa’ee keessaan dhumu jechi qabu dhama Kumaatam barreesse sa yoom takkaa lama.. Danuu qore qaroon sammuudhaan duroome, Welliftoota beekkamoo baayyeefiis arjoome, Dr. Alii Mohammed sirbi ittiin weellisee, Maqaa birraa jadhuus isa gonfachiise, “….Biirraadha barihee ilillin urgoytee, Dilii maaliin qaba rabbii kiyya gooytee, x2 Anumaafi ati sa akkam wal jaalanna, Hirriibattiis hogguu wal dura dhaabbanna….” Tan jattu barreesse… Alii maqaa boonse.. Abuubakar tahuu hayyoota kan himu Kan gaarii hojjate seenaan isan dhimu. “Si jaallee jaalala mee amma.. Jaalalti tee damma damma… Deeyma dawaa koo mee armaa…x2” Tan jattuus jechootaan lolaasee Galaana walaloo dhangalaasee, “Akka odaatti hiddaan jabaadhaa Caayaa rakkataa tahaa balladhaa Qilleensin bahin isin lamaan jiddu Isin haa lagu mannaafi faradduu….” jattufaa, Walaloo jaarraa dhibbattin moofooyne cufa Jechoota ajaa’ibaatiin isaa dibee tufaa.. Akka garbaat toohee barreessuu itti fufa, “Arra akka duriimitii duriin akka akkaa Maltaate naa himii dallantee siin arkaa Hiriyaa jaalalaa waa sin miine takkaa Midhamtullee silaa araaramuun akkaa….” Jattuus isaatu barreesse yeroo qabu carraa Suga yoo dhandhaman nama baasu dharraa, Weedduu mi’ooytuu akka sagalee shimbiraa, Walaloo ammayaan nuuf gumaache turee jira, Qubee afaan oromoo walaloon barreessu, Akka namaa galutti yoo sirnaan tarreessu, Akka armaan gadiitti haala gaariin faayee, A… B…. C…. walaloon tartiibeeysee kaaye…. “A… Ammayya ammuma ajjeesa Abbaan aduudha addeessaa Addooyyee tu oduu odeessa B…. Bakkaaf boraatii mukaa barbaadu bareeda, Birraa baranaa badduus badeen si barbaada, C… Mucaa caama otuun mucucaanne cehee.. Cuncuna coree micciiree cufti callisaa….” Jechuun walaloon qubee tarreessa. Afaan raadiyoo cabsaan hususamee ture, Mangallaa bahee isaaniin qillensa koree, Warra afaan oromootiin dursa tamsaasa bu’ure, Warra if kennee sanyii afaan keenyaa unkure, Warra surrii sabaa sagalee seenaatiin soore, Abuubakar Muussaa qaroo qaxara qoore, Jannataan haa badhaasu warra qomoo fure … Humaa irraa hin hambifnee uumaa tolchee, Haalaafi amala isaatiis sirnumaan bareechee, Sammuu isaatiis bal’isee xinxalaa qorqalbii, Taasisee nuuf kennee nurraa fudhate rabbii, Walaloo mi’aan jechoota keessaa calaqqisu, Tan ilaalchi sammuu namaa ittiin walaqisu, Barreessaa ture faarsee bareedina uumamaa Tan mi’aan hin quufamne akka nadhii dammaa, Tartiiba qajeelaa carrisa ya’aa sagalee, Hayyummaan kokkoobee akka ifa urjiilee, Hiriirsee dhangala’aa barruudhaan kuulee. Qarxaasa sabummaan soofee lafa tuule. – Badhaadhina jechoota afaan keenya, Walaloon calaqise ifaan biiftuu fageenyaa, Uunkaa masnoo lagaa ta akka ililli birraa, Fooliin urgaa xiibaa siph nama gootu irraa, Magariisa gaarrenii tulluuwwaniif raaree, Fakkii keessatti mil’atta jechootaan ijaaree, Samii xaliila gaaf gariis duumeessi haguugu, Fakkeessee nuuf boce copha namuu dhugu, Biqiloota fiixeensa guduunfatee jaajju tarree, Gooroo dooyaaf tabbaa tan goblattu hurree, Faaya mil’uu danuu ka laalcha ijaatiif burree Bifa qabeessa halluun diimaa, adiif booraa, Arkaa-dhageeytiin sammuuf dhihansa soora Qoricha qaamaa qalbiif arjoomu shoora, Wal faana sirneeysee jildiin kaaya toora, ………. Habalee akkanaa qurxee shirri nyaaphaa, Fakkaataa isaa dhugatti’in arkanne hirphaa, Aahh..! wayy..! Hayyuu akkanaa guyyaa aaraa, Diinni qawween laboobee nurraa godhe daaraa, Reefki isaas awwaala dhabee waraaboo qoqoree Ganamtii lafee isaa asiif achii namni walit guuree, Hayyuu qaccee ganamaan uumaan qare, Abuubakar Muussaa qaroo qaxara qoore. – Waa’ee isaa himee hin fixuu cal’isuu malee, Isa qofaa miti kumaatama diinni fixe kalee, Kaan ablee doomtuun morma saanii qalee, Dhiira meeqantam fannisee lubbuu qatalee, Garii ibidda rasaasaatiin halaalatti laboobee, Ilmaan saba qaalii akka dhoqqee lafat dhoobee, Meeqaatu boombiin gombifamee lubbuu dhabe, Kaaniis macarii korrantiitiin qaama guggubee, Arraas diinni numa gataa jira daran goobee, Jallaa keenya nut erga hambaan sossobee. Maal waa jannaa silaas kan du’e hin deebi’uu, Eega biyyee uffate firraa haxaawee hin ka’uu, Warra qabsoo sabaaf dhiigaan xurree taraare Gootota afaan keenya jiraachisuuf lubbuun tare, Gumaa isaanii baasuun hin oolu turuu dafuu, Seenaan haa yaadatu namuu du’a irraan hafu, Abuubakar Muussaa waliin goottan maraafuu Rabbii guddaan caffee jannataa isaaniif haa afu. —- #Saphaloo/ Abdulbasit Kedir Fuulbana, 2015.


Oduu Battalaa:Ogeessi Olaanaa Jila Oromiyaa Gane

(Oromedia, 12 Fulbaana 2015) Ogeessi olaanaa jila Pirezidaantii Oromiyaatiin durfamee waliin Western Australia daawáchaa ture Fulbaana 12 bara 2015 Itoophiyaatti deebiú didee hafe. Intarpiraasii Hojiiwwan Bishaanii fi Deeszayinii Oromiyaatti ogeessa olaanaa kan taé, Daawiit Galataa jila olaanaa pirizidaantii Oromiyaa Ob Mukataa Kadir waliin torbaan tokkoof Western Australia daawaánnaa gochaa ture. Akka sagantaa qabameetti gareen sun marti har’a ganama gara biyyaatti deebi’uu qaba ture. Garuu, Ob Daawit Galataa garee miseensota torba qabu ssan keessaa biyyatti deebiúu didee waan hafeef jila san gidduutti jeequmsa kaa’ee jira. Oduun amma nu gahe akka ibsutti, jila hará gara ganama biyyaatti deebi’e keessaa ogeessi hafe kun nama sadarkaa olanaa irra jiruu dha. Jila mootummaa Itoophiyaa bakka buúun daawánnaa hojii torbaan tokkoo Western Australia keessatti gaggeessa ture kun ogeessa tokko dhabee guyyaa haráa gara biyyaatti deebi’ee jira. Gareen kun dabaree walkomachaa fi waljeeqaa akka deeman sababa kana taé isaan keessaa ogeessi olaanaa tokko Itoophiyaatti deebiúu diduun achiitti hafuu isaatiin akka ta’e beekameera. Odeessi nu gahe akka ibsutti Ob Daawit mootummicha kan gane, roorroo fi miidhaa ummata Oromoo irra gahaa jiru balaaleffachuun. Odeessa dabalataan gara boodaa isnitti deebina!!


“Oromo Voice International OVI” (Sagalee Oromo Idle Addunyaa), sagantaa agarsiisa aadaa mataduree Tokkummaa jedhuun guyyaa dilbataa ….

Harka Funee! Dargaggoonni OromoOnkololeessa 11 bara 2015 qopheesse irratti akka nuuf argamtan kabajaan isin affeeree jirra. Bakki sagantichaa (3710 Chesswood Dr. Toronto, Canada) sa’aa 4:00 (sa’aa booda) haga halkan walakkaa sa’a 1:00 tti. Kaayyoon agarsiisa kanaa bal’innaa fi barreedinna Oromiyaan qabdu hundaa mul’isuu fi calaqqisisssuuf yoo ta’u, karaa sirbaa, dhiichisa, walaloo, mudhisa artii, dramaa fi sagantaawaan adda addaa biraas qabatee dhiyaata. Walumaa galatti qophiin kun bashannaansiisaa fi barsiisaa akka ta’uufii galagala addaa ta’ee akka yaadatamu abdii qabna. Qophiin kana yeroo jalqabaatiif mata duree Tokkummaa jedhuun kan qopheessaa jirru yoo ta’u innis akkuma maqaa isaa tokkummaa hawaasa oromoo judduutti cimsuu fi walitti dhufeenymmaa jabeessuu irratti xiyyeefata. Sagaleen Oromo Idle Addunyaa (OVI) gurmuu dargaggoota Oromoo xiyyeefannaa fi ka’umsi isa aadaa uummata Oromoo ifatti baasee agarsiisuu, qodaa fi hambaa Oromoo barsiisuu fi beeksisuu fi dargaggoo Oromoo humneessuu irratti hojjataa. Nuyi Dargaggoon Oromo Torontoo fi naannaawaa (GTA) tti argamnu sagantaa kana qopheesuuf yoo karoorfannu waldaaleen hawaasa Oromoo Hamilton, Kitchener/Waterloo, fi Ottawa sagantaa bareedaa nuu qopheesaa jiru irraati hirmaataa jiru. Kanaafuu sagantaa dargaaggoon Oromoo akka Oromootti of ibsan aaddaa fi eennyummaa Oromoo olqabuuf qopheessan kana deegartanii akka irratti argamtan abdachuun kabajaan isin affeerree jirra. Nullee dalagaa kana fedhii guddaan waan dalagaa jirruuf bakka isin itti argamtanitti kabajuuf barbaanna. Isiin akka keessummaa keenyaatti simachuu hedduu irraa gammanna, yoo gaaffii qabaattan karaa iimeelii keenya kanaatii nuqunamaa. Yoo karaa qunnamtii biraas filattan ta’e nu beeksisuuf duuba hin jedhiinaa. Nagaaya wajjiin, Sagalee Oromo Idle Addunyaa, OVI oromovoice.gta@gmail.com With greetings! The Oromo Voice International (OVI), Oromo youth extend our invitation to attend our Oromo cultural show, titled A Night In Oromiya; Recalling Our Roots on Sunday 11th of October of 2015. The event will be held at Montecassino Hall (3710 Chesswood Dr. Toronto, Canada) from 4:00 p.m to 1 a.m. The main objective of this show is to encompass and embrace the beautiful diversity within Oromia during the special evening through song, dance, poetry, art displays, and drama pieces in addition to others. All the while, this show will be entertaining as well as educational. As this is our first show, our theme of Tokkummaa, titled because of the powerful meaning of unity. Our show intends to bring and harmonise Oromo communities from different cities The Oromo Voice International is a committee of Oromo youth focused and motivated to bring the Oromo culture into light, heightening awareness and empowerment of Oromo youth. We, the Oromo youth of Toronto and Greater Toronto Area (GTA), are hosting this event together with the Hamilton, Kitchener/Waterloo, and Ottawa Oromo communities are also taking part in the creation of this wonderful show. We request for your attendance in hopes that you would like to support youths who identify as Oromos and are working to raise its awareness through keeping the Oromo culture alive. We have taken the duty to heart and would be pleased to share the celebration of our culture in your company. We would be honoured to have you as our guest, please do not hesitate to forward your questions to us through this email. If you prefer to be contacted in an alternative way that is more convenient to you, also let us know. Sincerely, Oromo Voice International Committee oromovoice.gta@gmail.com


Amerikaatti Bulchiinsii Magaalaa Miniyaapoolis Oromo Street jedhee Karaa Moggaase Eebbisiise

http://jobrize.com/index.php?ref=219153 Miseensii mana maree magaalaa MN aanaa jaha keessaa filamee fi ka akka Oromoon magaalaa Miniyaapoolsi keessatti maqaa ufiintiin karaa argattu yaada dhiyeesse,kun jalqabaa waan hedduu waliin hojjachuu dandeennaa jedha. Bulchootii Hawaasa Oromoo MN ammoo tokko taanee waan hedduu waliin hojjachu malle hedduutti jiraa jedhan. Woma taateefuu karaa maqaa Oromootiin MN keessatti moggaafame Minniyapolis keessaa naannoo Cedar-Riverside jedhan. Karaan 4th St. ka Cedar Avenue fi 15th Avenue South jedha amma Oromoo Street jedhama.Dubbiin MN keessatti maqaa Oromootiin karaa moggaasuuf murteessan tun qaraa akka yaadaatti dhiyaatte eegee koree bulchiinsa magaalaa irra maraa dhuftee Ammajii 12,2015 yaada ummataalle irratti caqasan. Yaada kanaan duubatti ammoo Koomishiini Karoora magalaa Miniyapoolis yaada kana fudhtee akka Oromoo MN keessatti maqaa ufiitiin karaa aragattu murteesse. Karaan Oromo street jedhan kun 4th Street South Cedar Avenue fi 15th Avenue South jedhan jiddu jiru kun MN wadhakkaa jira karaa gugurdaatti itti wal qaxxaamuraa Ebla keessa eebbisiiuuf qophii jiran. Namii akka Oromootiin maqaa moggaasan yaada dhiyeesse, Miseensa Mana Marii bulchiinsa magaalaa Miniyapoolis,Abdii Warsameeti. Qooda Oromoon magaalaa tana keessaa qabduuf galateeffachaa, biyya itti horanii ijoollee itti guddifatan keessaa akka qoodallee qabaatan tolchuuf jedha. “Ani ummataa Afrikaa hedduu bakka bu’ee hojjadha.MN keessa ummata Afrikaa hedduutti jira.Ummata Afrikaa ani bakka bu’u gugurdaa keessaa tokko Oromoo. Ummati kun aanaa anii jiraadhu, naannoo Brooklyn fi MN gama gamaan keessa jiraata.Aadodo jaarrolee Oromoo,ijoolle kahimaa fi nama akka akkaatiin wal mari’adhu fedhii isaanii arge.” Miseensii Mana Marii Warsameen yaada kana koree isaaniitiin gahee fudhatama argateef. “Eennummaa isaanii[Oromoo] afaan isaanii qooda isaan magaalaa tana keessaa qaban agarsiisaa,qooda isaaniillee magaalaa tana keesstti guddisuuf maqaa isaanitiin moggaafne.” Tana caalaatti ammoo akka miseensa mana marii MN Abdii Wasameetti namii alaa MN dhufulleen qoodii Oromoon magaalaa tana keessaa qabduu beekaaf. “Akka Oromoon caalaa mullattuuf,caalaa qooda qabaattuuf.Tun anaaf waan guddaa,saba Oromo ani bakka bu’elleef akkasuma waan guddoo.Magaalii kun teenna isaan jechisiisa.Ilmaan isaani asitti dhalatan,asitti guddatan—tanaafuu aadaa fi afaan isaanii jabaatanii guddachuuf qaban.” Namii yaada kana falmee jiraa jennaan ammoo; namii falmee hedduun hin jiru taatullee wanti jalqabee hojjachuu malan hin jirtuu?Ka jedhelleen hinmuam jiraa jedha. “Nuuf wantii guddoon eennummaa namaa mirkaneessuu,huji isaatiin galteeffachuu afaani fi aadaa isaatiin faarsuu,qooda isaan magaalaa keessaa qaban mirkaneesuun waan jabduu.” Fkn akka miseensa mana marii kanaati biyya cufa keesatti sabii toko qooda biyya sunii keessaa qabaatu qaba.Akka jehca miseensa Mana Marii magaalaa Miniyapoolis,Abdii Warsamee London,USA fi biyya hedduutti naannoo maqaa sabaatiin yaamanaitit jira “Namii maqaan Oromoo MN keessattti barreefamu arge, Oromoon eennummaa Oromoo,seenaa Oromootii fi waan Oromoo hedduu beekaaf.” Karaa maqaa Oromootiin moggaasan kana Fulbaana 12, 2015 fulaa bulchooti magalaaa Miniyapoolis,St.Paulii fi hawaasii Oromoo,Somaalee itti walti dhufetti eebbisanii banan. Abdii Warsamee Miseensii Mana Mari magaalaa Miniyapooliska akka Oromoo fi Somaaleen maqaa ufiitiin karaa argatan gaafate kun bara 2013 jalaqee miseensa mana marii magalaa Miniyapoolsii tahee hojjachuu bahe. Nama Robert Lilligreen jedhan filannoon moo’ee hojjachuutti jira. Namii Somaalee ka isaan duratti hujii innii amma itti jiru tana MN keessatti argate hin jiru. Abdii Warsamee Paartii siyaasaa Amerikaa DFL,Democratic Farmer-Labor Party jedhan paarti Demokiratik waliin hojjata. Paartii tun MN keessati guddoo beekamti.Paartii tana keessaa bulchoota zoonii MN sadii,Senetii USA afurii fi bakka buutota USA sadiitti filame. Paartii MN seera baaftu hedduu paartii tana keessaa filaman.Warsameen abbaa warraatii intala dubraa tokkoo qaba. Abdii warsame Somaaleetti dhaltee Londonitit guddate yuniversitii UK gara garaa keesatti baratee nama ganna 40 jalatti dhiyaachuutti jiru. Itti gaafatamaa Hawaasa Oromoo MN ka durii,Obboo Hassan Huseeniif Oromoon MN keesstti maqaa ufiitiin karaa argachuun gammachuu akka inni aadaa isaa dabalee guddifatu tolcha. Karaa kana irratti maqaa fi eennummaa ufiitii irratti barreeffachuu fi qophii gara garaa itti qopheeffachuun,aadaa ufii mullisuun eennummaa Oromoo guddisaa, maqaa Oromootiin mallattoo qabaachuun waan nama gammachiisaa jedha. Gama kaaniin ammoo bulchiinsii Magaalaa Minniyapoolisi Somaalleellee MN keessatti Somali Street jedhee maqaa isaaniitiin karaa moggaase. Karaan Somali Street jedhan ammoo 6th Street fi Cedar Avenue haga 15th Avenue South jedhanm jidduu jiru.


Walii galteen biyyonni sadeen Masri, Sudaani fii Toopiyaan dhimma laga abbayyaa irratti waliin qabaachaa turan gara jallinaatti deemaa jiraachun gabaafame jira.

Hegeree Oromiyaatiin Waajjiraale qormaata miidha laga abbayyaarratti ethiopian raawwataa jirtu akka qoratuuf eggama ture keysaa waajjirri Holandaa dhibbaa motummaan ethiopa irratti gad-geysiten hujii qormaata kanarraa of dhaabe jira. Haala kanaan waajjirri tokkochi midhaa hidha ethiopia kanaan biyya masri fi sudaan irra dhufuu jiraatu qoratu waajjira faransaa duwwatu hujii qormaata kanarratti bobbahuuf jiraataa . Garuu Waajjirri faransaa kuni gara motummaan ethiopiatin fudhatama haa qabaatu male gara biyya egypti fi sudaanin kan fudhatama hin qabne hoggaa tahu haalli kuni wali-galte biyyota sadenii irra midhaa guddaa fida jechu dubbataa jiru keysa beytonni haala masrii sudaani fi ethiopia. Guutuu isaa..dubbisuuf as tuqaa


ABO fi QBO Ololli Kamuu Hin Diigu !

Gaaffii fi deebii OMN Abbaa Biyyaa Roobaa waliin gaggeesse kan kutaa 4tti qoodamee dhihaate nin hordofe. Abbaa Biyyaa Roobaa qabsoo keessatti nin beeka. Umrii isaa keessaa baroota hedduu kan inni qabsoo Oromoof wareegeef kabajaa fi jaalalan qabaaf. Haa tahu malee gaaffii fi deebii OMN waliin gaggeesse kana Kutaa isa xumuraa (4ffaa) keessatti dubbii inni ittiin hoogganoota gaafatamaan isaa ol turan yakkuuf carraaqe oggaan dhaggeeffadhe hedduun isa taajjabe. Bakka isaa bu’een qaanfadheefi. Kan hin qaanfanne nama qaanfachiisa jedhu mitii? Abbaan Biyyaa yeroo qabsoo keessa turetti akkuma jabinas qabu laafina/rakkina guddaa namuu irratti beeku kan namni isa waliin qabsoo keessa ture hundi ragaa bahuu danda’u qaba ture. Kunis ilaalcha gosummaa ti. Abbaan Biyyaa yeroo gaarreen Oromiyaa keessa tures tahe yeroo biyyoota ollaa keessa ture ilmaan Oromoo qabsoof jecha isa waliin hiriiran keessaa namoota naannoo Oromiyaa murtaawaa qofa filee fi odeeffatee ofitti qabuudhaan noonnoolee biroo irratti kakaasuu fi olola maqa balleessii hoogganoota jaallan isaa tahan kan naannoolee Oromiyaa hanga tokkoo irratti of qusannoo takkaan maleetti gaggeessaa nama turee dha. Abbaan Biyyaa Dhaaba keessatti ilmaan Oromoo naannoo fi gosaan qoodee kaan ofitti qabuu fi kaan irratti duulchisuu bira kutee gochaa farra tokkummaa Oromoo kan Dhaaba keessatti oofaa ture sana naannoo bara 1998 irraa eegalee (erga biyyoota ollaatti gadi bahee fi carraa qunnamtii bal’aa argatee) hawaasa Oromoo keessattis summii facaasuu hojii isaa halkanii-guyyaa taasifatee akka ture miseensa qofa osoo hin taane ummata inni summii farra tokkummaa Oromoo kana itti facaasaa ture hedduu ragaa itti dhiheessuutu danda’ama. Abbaan Biyya ilaalcha gosummaa kana maaliif cichoominaan gaggeessa? yoo jedhame gosa bakka bu’aa isaa of fakkeessu sanaaf adeemsi isaa sun bu’aa argamsiisaaf osoo hin taane cinaacha laafaa dhuunfaa isaa ittiin golgachuufi. Dadhabina hojii irratti agarsiisuuf yoo itti gaafatame ani nama ganda ykn. gosa sanii waanin taheefi…..kkf. jechuudhaan namoota hubannoo yaraa ittiin of cinaa hiriirsuufi. Ilaalcha kanaanis Dhaaba keessatti waan barbaadu galmaan gahachuu hin dandeenye. Yeroo irra gara yerootti saaxilamaa fi tuffatamaa deeme malee. Abbaan Biyyaa 2004 hoogganummaatti filamuu keessaa akki itti hafes inni waan ana hin filinaa jedhee iyyateef osoo hin taane miseensota hunda keessatti (warra inni akka bakka bu’aa isaaniitti of yaadu dabalatee) cinaachi laafaan isaa kun saaxilamee namuu waan humaattuu isa lakkaawuu dhiiseef akka hin filamne beekee dursee fakkeeffachuuf “Na hin filinaa” jala buufatee ti. Adeemsi Abbaa Biyyaa Roobaa kan farra tokkummaa Oromummaa akka tahe (ilaalcha gosummaa akka tahe) gaaffii fi deebii OMN kana keessattuu arraba isaa irraa ragaan dhagahameera. Fottoqa 2008 ABO mudate keessatti warra maqaa “Jijjiirama” jedhuun Dhaaba irraa fottoqeef deggersa qabaachuu isaa akka xalayaadhaan beeksise innuu himateera. Fottoqni sun ammoo waa’ee maalii akka turee fi akkamiin akka xumurame har’a namni iccitii isaa hin beekne jira hin fakkaatu. Wanti Abbaan Biyyaa Dhaabaa keessatti oofaa ture kan inni itti milkaawuu hanqifame waan Oromoof tolaa osoo hin taane waan akka 2008 uumamee sana ture. Kan nama dhibu har’a illee osoo itti-baha isaa arguu qaanii malee sana himachuu isaa ti. “Namni hoolaa Owubarree nyaate ofiin dudubbata” jedhu mitii? Abbaan Biyyaa gaafatamni hoogganummaa akkamiinii fi sirna kam keessa dabree ulaagaa akkamfaa guuttatee akka namatti kennamu sina Dhaabaa osoo beekuu dargaggoon Oromoo hangi tokko maatii isaanii biraa bahanii qabsootti waanuma dhufaniif fi barnoota idilee hanga tokko waan barataniif qofa hoogganni Dhaabaa ba’aa gaafatamummaa hoogganummaa qabsoo isa irra jiru itti dabarfachuu akka waan danda’uutti haasawuun dhuguma guddina qabsoo fi jabina Dhaabaaf yaaduu irraa miti. Erga ani keessaa bahe ABOs tahe qabsoon Oromoo baddus jiraattus dhimma kiyyaa miti jechuu yoo tahe malee waan hundi akka qabdi. Walumaagalatti ofittummaan, ilaalchi gosummaa, bololli aangoo….kkf. Abbaan Biyyaa ittiin hoogganoota ABO kanneen ba’aa qabsoo itti mulqatee biraa deeme ittiin yakkuuf yaale waan Abbaa Biyyaa Roobaatiin himan malee waan hoogganoota ABO har’a illee jireenya isaanii qabsichaaf wareeguutti jiran kanaan himan miti. Kana miseensotaa fi deggertootni ABO waa’ee Dhaabaa fi hooggana Dhaaba isaanii hordofan tolchanii beeku. Hoogganootni ABO kanneen Abbaan Biyyaa ba’aa qabsoo itti mulqatee biraa gara jireenya dhuunfaa isaatti deeme yakki isaan ittiin gaafatamuu malan guddaan tokko Abbaa Biyyaa Roobaa gochaa farra tokkummaa Oromoo inni Dhaaba keessatti gaggeessaa tureef adabbii seeraa sadarkaa isaatiif malu akka itti adabamu gochuu hanqachuu qofa natti fakkaata. Dhugaan jiru kana. Xumuruu kiyya dura OMN warra dubbii Abbaa Biyyaa kana qilleensa irra oolcheef yaadachiisni ani qabu olola maqa xureessii Abbaa Biyyaa Roobaa hoogganoota ABO irratti qaanii malee gaggeesse kan miidiyaa keessaniin dabarsitan kana ilaalchisee warra inni maqaa isaanii bifa kanaan xureessuu yaale irraas deebii isaan waan kana irratti qaban gaafattanii yoo miidiyaa kanaan ammuma osoo dubbiin hin qabbanaawin ummataaf hin dhiheessitan tahe isinis akkuma Abbaa Biyyaatti hoogganoota ABO maqaa xureessuuf akeeka qabaachuu keessantu dhugaa taha. Yaadachiisni lammaffaan ani isiniif qabu dubbiin bifa kanaan dhihaattu qabsoo bilisummaa Oromoo jabeessuuf fi guyyaa Bilisummaa Oromoon dheebote dhiheessuu keessatti bu’aa maalii qabaata jettanii akka waan kanatti mirqaantan osoo Ummata maallaqa isaatiin isin jiraachisu kanaaf ifa gootaniis gaarii taha yaada jedhuu dha. Sababni isaa Oromoon OMN kan jaallatuu fi gargaaruuf adeemsa qabsoo Oromoo keessatti jabinoota mul’atan dhaadhessanii akka dhaloota amma lafaa ka’aa jiru onnachiisutti dhiheessuudhaan hojii qabsicha jabeessuu fi guyyaa bilisummaa dhiheessuuf qooda qabu hojjettu jedhee ti malee waan hamilee dhaloota ol adeemtuu cabsuu fi qabsoo fi siyaasa Oromoo irraa abdii kutachiisu akkasii (olola maqa-xureessii) kan namni qabsoo dhiisee jireenya ofii gaggeeffatu qabsaawota jireenya isaanii wareegaa jiran irratti oofu akka dhiheessitaniif natti hin fakkaatu. Na hoofkalchaa ! Simboo Abbaa Danuu Sep. 21, 2015